Eskema berria langai | Politika | Berria\nIndependentzia helburu liburua (Txalaparta) osatu dute Andoni Olariaga, Jule Goikoetxea, Unai Apaolaza eta Imanol Galfarsoro irakasleek. «Independentzia pentsatzeko» balio du, Laura Mintegik aurkezpenean adierazi zuenez. Lau egileekin egon da BERRIA.\n'Independentzia helburu' liburuaren egileak: goi-goian, Andoni Olariaga eta Jule Goikoetxea; haien behean, Unai Apaolaza eta Imanol Galfarsoro.\n2015eko abenduak 12 14:23\nANDONI OLARIAGA. Krisia, abagune\nAndoni Olariagarena (Berriz, 1984) da Independentzia helburu liburuko hasierako lana, eta bidea marraztu du Hautsi da anphora. Erresistentziatik eraikuntzara artikuluarekin. «ETAren 50 urteko aroan eskema batekin funtzionatu zen, erresistentzia pentsamendu batekin, garaiko galderak erantzunda, jakina. Baina orain hori utzi eta eraikuntza pentsamendu batera pasatu behar gara». Olariagak deritzo «askapen mugimendua krisian» dagoela, «politika ulertzeko era bera zaharkituta geratu baita».\nErresistentziarako aldagai «zaharren» artean du «aldebikotasuna», esate baterako. «Espainiako Estatuarekiko borrokan, uste zen konponbiderako harekin negoziatu besterik ez zegoela, hori zela jorratu gabeko bidea». Abertzaletasuna izan da beste bereizgarri bat, liburuaren egileetakoaren esanetan, «eta hor oinarritu da askapen estrategia. Baina abertzaletasunaren diskurtsoak erresistentziarako balio du. Horrek muga bat daukala ikusi da, atxikitzen direnak euskal nazio sentimendua dutenak direlako, ez besteak». Akzioa-erreakzioaren «logika» du lehengo beste aldagaitzat. Iritzi dio haiek denek ez dutela gehiagorako ematen. «Oraingoz, ez dugu bide berririk. Geldialdi batean gaude, krisian, baina krisia abagune moduan ulertu behar da». «Inertziak hautsi» beharraz mintzatu da, «galdera berriak» egiteaz. «Mobilizazioak erabili izan dira eusteko-edo, baina ezinezkoa da gizarte bat beti mobilizatzen ibiltzea emaitza politikorik ez badago».\nEuskal Herrian estrategia independentistarik ez dagoela dio Filosofia lizentziadunak, baina ez dago ezkor ere. «Une hauetan trantsizio fase batean gaudela esango nuke. Berriro pentsatu behar ditugu gauzak. Arlo eta norbanako batzuk ari dira horretan, eta fruiturik eman dezake. Oraindik ez ditugu erantzun berriak, baina erantzunak zeintzuk ez diren izan behar argi eduki dugu. Orain artekoek dagoeneko ez dute balio. Autokritika zorrotzean oinarrituz, galdera egokiak planteatzea da garrantzitsua orain, eta seguru etorriko direla erantzun egokiak».\nEgin behar dena egiteko, gizartea bidelagun izan behar da, hori da Olariagaren pentsamoldearen beste ardatzetako bat. «Orain arteko negoziazio ereduan, estatuarekin eseri eta lortu nahi ziren gauza batzuk. Baina protagonista ez zen gizartearen gehiengoa, zati bat baizik. Mentalitatea aldatu behar da, eta gizarte osoa inplikatu. Jauzi handiagoa emango da».\nJULE GOIKOETXEA. Demokratizazioa\nJule Goikoetxeak (Donostia, 1981) Euskal Estatugintza Feminista izenburua jarri dio liburuko bere artikuluari, zehaztearren eta jarrera finkatzearren. «Estatuaz edo demokraziaz adjektiborik gabe hitz egiten dugunean, estatu patriarkalaz ari gara. Demokrazia ulertuko bagenu bere zentzu osoan —hau da, demosaren krazia—, herriak bere burua gobernatuko luke, eta feminista izan beharko luke. Demokratizazioaren bidean feminismoak nahitaez azaldu beharra dauka, despatriarkalizazio prozesu batean sartzeko. Beraz, estatu demokratikoa eta feminismoa elkarrekin doaz».\nEuskal estatu baterako «oinarriak» finkatu beharra aldarrikatu du BERRIArekin izandako solasaldian. «Estrategia mahai gainean jarri baino lehen, diagnostiko zorrotza egin behar da. Diagnosia egitean dago arazoa hemen, Euskal Herrian, askoren abiapuntua demokrazia patriarkala baita. Jendeak jakin behar du zer den estatu bat, zer estatu eredu dauden, zer aukera, zer den demokrazia. Oinarrietan oraindik lana dugu egiteko». Eta garbi dauka oinarri «egoki bat» ez dela laster erdietsiko, «patriarkatua kapitalismoa bera baino zaharragoa delako. Kapitalismoa hausteko asko falta bada, pentsa zenbat falta den patriarkatua hausteko. Hemen normaltasuna patriarkatua da, eta hori apurtzea baino gauza zailagorik ez dago».\nDesio duen demokratizazioa gerta dadin, ahalmen politikoa ahalmen publikoarekin lotzen du Zientzia Politikoetako irakasleak, eta, gaur-gaurkoz, Euskal Herrian alde horretatik muga handiak ikusten du. Batik bat, Hego Euskal Herriko kasua aztertu du, eta iritzi dio Espainiako Estatuarekiko ahalmena urria dela, eta, gainera, «espainiarra». «Hego Euskal Herrian egon da nolabaiteko demokratizazio prozesu bat azken 35 urte hauetan, baina espainiarra izan da, oso lotua Espainiako Estatuarekin. Hautsi behar dugu hori. Kontua ez baita demokratizazio prozesu egoki bat nahi dugula bakarrik; nahi duguna da euskal demokratizazioa lortzea. Espainiaren barruan egonda, hori ezinezkoa da». Goikoetxearen arabera, Espainiak erakutsi du ez duela nazioaniztasunik errespetatzen; «hortaz, haren barruko herriek ez dute ahalmen eratzailerik».\nIrakasleak dio «estrategikoki» beti egongo dela euskal estatua sortzearen alde. «Baina benetako helburuak ongizatea eta duintasuna dira. Horren bila jo behar da. Espainiarekin ezin da. Geure estatua behar dugu, baina ez dut nahi Espainia bis bat».\nUNAI APAOLAZA. Balio unibertsalak eta tresnak\nUnai Apaolazak (Donostia, 1973) ez du ikusten estrategia independentistarik Euskal Herrian, eta, horretarako ale bat jarri nahian, Abertzaletasunetik independentismora artikuluan bildu du bere ikuspegia. «Abertzaletasuna izan da subjektu independentista egituratzeko erabilitako bidea, baina egun ez da eraginkorra, mugak ditu. Balio eta lanabes berriak behar ditu independentismoak».\nApaolazaren esanetan, «balio unibertsalak bereganatzeko borroka bat dago», eta hor kokatu behar du independentismoak. Abertzaletasunak orain arte hizkuntza, kultura eta historia erabili ditu bere estrategia garatzeko, hark dioenez, «eta unionistak jabetu izan dira balio unibertsalez». Estrategia independentistan askatasuna, bakea, justizia, demokrazia eta halako balioak txertatu beharraz hitz egiten du irakasleak. «Zure helburuaren bidean balio unibertsalak sinbolizatzera heltzen bazara, bidean aurrerapen handia izango duzu egina. Edozein borroka politiko aztertu, eta nahikoa argi ikusten da hori. Diskurtsoari buelta bat eman behar diogu. Hegemoniaren logika da, azken batean».\nFilosofia lizentziadunak zehaztu du estrategia berri baterako abertzaletasunak ez duela zertan desagertu: «Horrek jarraituko du, eta independentismoarentzat onuragarria izan daiteke. Zoru bat izan ahal da abertzaletasuna, baina ez sabaia. Beste bide batzuk ere ireki behar dira».\n1960 eta 1970eko hamarkadetako bisioa eta ekina laudatu ditu, «orduan egon baitzen hemen nolabaiteko unibertsalizazio bat euskal herri langileaz hitz egitean edo ikastolak sortzean —askatasuna adierazten zuten ikastolek—. Abertzaletasunetik haratago joan ziren horrelako definizio, praktika eta proiektuekin. Baina, gero, subjektu independentista egituratzeko moduak ez zuen aurrera egin, eta orain krisian gaude».\nGarrantzitsua deritzo, halaber, Espainiako Estatuarekiko aldebikotasuna utzi eta aldebakartasunari eusteari. Aldaketa horren mugarria 2006-2007ko elkarrizketa prozesuan kokatzen du, ezker abertzalearen ordura arteko estrategia amaitutzat jota. «Esaten zen nazio bat garela, autodeterminazio eskubidea dugula eta estatuak hori onartu behar zigula. Eta edozein bitarteko erabiltzen zen horretarako. Estrategia hark porrot egin zuen, ikusi baitzen ez zegoela zereginik, eta ordutik aurrera hasi zen ateratzen aldebakartasunaren kontua. Gure Esku Dago ere sortu zen. Baina oraindik estrategia ez da egituratu nahi adina. Jostea falta zaigu».\nTresnak ere funtsezko ditu «subjektua handitzeko eta aktibatzeko». Adibidez, aukera moduan ikusten du estatutik eratorritako «lege injustuak» ez betetzea. «Erabaki nahi izatea aldarri hartzea ona da konfrontazio demokratikorako, baina, horrez gain, independentismoak agenda propioa sortu behar du, helburutzat gizarte osoa hartuta. Adibidez, krisi garaiotan ongizate handiagoa izatea independentziarekin identifikatuz».\nIMANOL GALFARSORO. Berezitasunak baztertuta\nImanol Galfarsorok (Aretxabaleta, 1960) aitortzen du «probokazio antzeko bat» dela Independentzia helburu libururako idatzi duen atala: Estatu gabeko naziotik, naziorik gabeko estatura. «Esaten dudana da estatu berri bat eraikitzeko bidean identitatezko predikazioak murriztaileak eta kaltegarriak suertatu daitezkeela. Estatuak Euskal Herrian ez du zertan izan oinarrizkotzat hartzen den euskal nazioaren ezaugarri nagusien isla —kultura, historia…—; betebehar nagusia hiritar guztien ongizatea eta segurtasuna bermatzea da». Haren ondorioa da estatuak ez daukala kultur osagai bereizgarrien behar handirik. Ez da, ordea, teoria berria, dioenez; «nahikoa hedatua dago, eta Europan guztiz demokratikoa da». Euskal Herrian ere ezartzeko modukoa da, uste duenez.\nZehaztu du liburuan kritika euskalgintzari baino gehiago euskalgintza ulertzeko modu bati egin diola. «Euskalgintza modu horrek bultzatuta, tribuaren goraipamen indigenista sobera inozoak nagusitzen dira, estatugintza tribugintza balitz bezala edo». Unibertsitate irakasleak dio berak «harrotasunik gabe» esaten duela euskalduna dela, eta, modu berean, «lotsarik gabe» esaten duela bereak direla Euskal Herrian hitz egiten diren beste hizkuntzak ere.\nGalfarsorok uste du independentziaren aldeko mugimenduan ere euskal berezitasunaren diskurtsoak «larregiko pisua» duela eta, ondorioz, «zama izugarria» bihurtzen dela «diskurtso demokratikoaren unibertsaltasuna» garatzeko. «Independentzia lortzeko diskurtso hori behar-beharrezkoa da. Horregatik, Euskal Herrian estatua eraikitzen baldin bada, haren identitate kulturala zehaztu gabea beharko litzateke. Estatua bera arrazazko, erlijiozko edo kulturazko identitate osagai zehatzez betetzen ez den neurrian izango da baliagarria. Denontzat babestuta dagoen berdintasun politikoa izan behar da». Estrategien arloan, berriz, iritzi dio «diferentzia kulturalean zilegitutako politikak» ez duela estatugintzaren prozesua elikatzen. «Askatasun politikoak, justizia sozialak, genero berdintasunak eta halako nozioek suspertu egiten dute unibertsaltasun ezinezko baina beharrezko baten imajinarioa».\nEremu intelektualean, bederen, Euskal Herrian «garai interesgarriak» datozela ikusten du; «eztabaida orokorraren maila asko igoko da etorkizun hurbilean». Toki eta esparru ugaritan eztabaidak daudela azpimarratzeaz gain, esan du saiogintzak ere «nabarmen» egin duela gora. «Ez kopuruan bakarrik; kalitatean ere bai. Eta, Joseba Gabilondok dioen bezala, euskal eskola edo belaunaldi berri bat sumatzen da. Uste dut independentziari buruzko eztabaida ere egon badagoela belaunaldi berri horren agenda intelektualean, eta, besteak beste, gure liburu hau da horren froga». Dena dela, aitortu du etorkizunerako oinarri berriak jartzeko arazoak badirela oraindik.


Sizilia, alderik alde - Debagoiena - Goiena.eus\nSizilia, alderik alde\nGoiatz Arana 2013-08-27 10:30\nHorixe izan da Marc eta biok aurtengo oporretarako aukeratutako lekua. Orain bi urte ezagututako Erromak, Florentziak edota Veneziak duten xarmak erakarrita-edo, Italiara joan gara berriz, bai. Haiek moduan, zaharkitua, zikina eta zaindu gabea da Sizilia, mendebaldean, batez ere; baina bere horretan, hain justu, honek ere badu bere magia.\nZelebre antzean joan zitzaigun bidaia egiteko eguna. Dutxa hartu berri eta irteteko ordu pare baten faltan, txingorra hasi eta eta ziztu bizian atera ginen etxetik, geundenetan, autoa garajean sartzeko. Eta noski, giro hartan korrika egindako metro apurrak nahikoa izan ziren bigarrenez dutxatzeko, halabeharrez. Sikatu, lasaitu eta galdera: "Gure maleta honek ez ote du baimendutako gehienezko pisua gaindituko?". Hartu genuen baskula eta jarri genuen osaba gainean; bakarrik aurrena, eta gure maleta eskuetan segidan. Haiek barreak!\nGoizaldean hartu genuen hegazkina Bartzelonan, aireportua gaueko lasaitasunean ezagutu eta gero. Eta behin Siziliara ailegatuta, joan ginen Palermo (hiriburua), Trapani, Monreale, Agrigento, Tenpluen Bailara, Realmonte, Siracusa, Noto, Catania, Giardini Naxos, Taormina eta Cefalura. Alokairuan hartutako Fiat Punto autoarekin zeharkatu genuen uhartea; hark eraman gintuen batetik bestera.\nPalermo, Trapani, Noto, Siracusako itsas barrunbeak eta Cefalu:\nAutoarekin bi begi ez, sei behar dira han, ordea; hori da hori gidatzeko modua! Eta hango kale estuak ikusita ulertu dut siziliarren gehiengoak zergatik egiten duen ibilgailu txikiaren aldeko apustua. Hiru erruberadun kamioitxoak ere dexente daude han eta hainbatetan saltoki funtzioa betetzen dute, gainera.\nEta motorrari dagokionez esan behar iaioak direla bi lagun joan beharreko tokian hiru joaten.\nRealmonten gorputza buztinez igurtzita ikusi dugu jende mordoa, azala fintzeko.\nGustura murgildu gara jende, kolore eta produktuz betetako kaleko merkatuetan, eta ikusi ditugu ezpata-arraina edota angulak!\nAngulak ez, baina ezpata-arraina probatu dugu, baita barrua gorri kolorekoa duen laranjaren zukua ere, Siziliako sukaldaritzan oso ohikoak diren aranciniak ere bai, eta azkenean baita hainbat terrazetan ikusi eta gero fitxatuta genuen Moscatel Spritz cocktaila ere!\nEtna sumendira egindako irteerak ezohiko paisaiez gozatzeko aukera eskaini zigun, baina oroitzapen bereziagoak utzi dizkigu Tenpluen Bailarak. Txominek arrazoi zuen, Imanol!\nZalantza barik gehien entzun dugun hitza prego izan da. Eta horrek gogora ekarri dit nola nire ahizpetako batek gizon bati esan zion behin: "Por favor, no me digas tantas veces por favor".\nSiziliatik bueltan, Katalunian eman ditugu egun batzuk. Ilobak, Marc eta Laia, irrikaz zeuden, noiz iritsiko. Ez genien opari handirik ekarri, katilu bana baino ez, baina nahikoa! Afalorduan bertan estreinatu zituzten, amonak egindako fideo zoparekin, eta esango nuke gutxitan izan dutela zopa hartzeko halako gogoa. A ze bi! Eta behin tripa beteta, ohera, hurrengo eguneko Laiaren urtebetetze festarako indarrak hartzeko.\nGure buruari ere egin diogu oparia: baxua jotzen duen musikaria. Lanpara bat da eta Pablo du izena. Egindako lan bakoitzari izen bat jartzen dio Giuseppe Giuffrida egileak eta izen horrekin bataiatu ei du gure hau. Noiz iritsiko zain gaude. Aste honetan ez bada hurrengoan hemen behar du!


Irekia Eusko Jaurlaritza - Gobierno Vasco :: "Airea", modulo berria IKSeeM-n\n<img src="https://www.irekia.euskadi.eus/uploads/cover_photos/32035/original/Modulo_aire.jpg" style="max-width:100%" alt="Eusko Jaurlaritzak airearen kalitatearekin lotutako informazio-eskaerak, kontsultak eta izapideak azkarrago kudeatuko ditu" />\nEusko Jaurlaritzak airearen kalitatearekin lotutako informazio-eskaerak, kontsultak eta izapideak azkarrago kudeatuko ditu Iturria: Irekia\nAlejandra Iturrioz Ingurumenaren Administrazioaren zuzendariak IKS-eeM aplikazioko modulu berria aurkeztu du, «Airea» izenekoa\nDatorren maiatzean abiaraziko dute Airea izeneko modulu berria IKS-eeM web aplikazioan, atmosfera kutsa dezaketen jarduerak (AKDJ) Euskadin egiten dituzten instalazioen datuak komunikatzeko, eta informazio hori kudeatzeko prozesuetan aurrerabide handia eragingo du. Modulu horrek AKDJ instalazioen baimenak eta jakinarazpenak izapidetzen eta neurketen txostenak bidaltzen lagunduko du. Hala, AKDJ instalazioek, ingurumen-arloko erakunde kolaboratzaileek eta administrazioak lan-metodologia aldatu beharko dute.\nEusko Jaurlaritzaren Ingurumen eta Lurralde Politika Sailak IKS-eeM sisteman hainbat aldaketa egin ditu. Aldaketa horien berri emateko, ingurumenaren arloko aholkularitza-enpresentzat, AKDJ instalazioentzat eta bestelako interesdunentzat jardunaldia egin dute. Alejandra Iturrioz Eusko Jaurlaritzaren Ingurumen Administrazioaren zuzendariak eta Nicolás García-Borreguero Aire-zerbitzuaren buruak azaldu dituzte berritasun guztiak.\n«IKS-eeM sistemaren berritasun nagusia “Airea” izeneko modulua da, atmosfera kutsa dezaketen jarduerei buruzko baimenak eta jakinarazpenak izapidetzeko eta ingurumen-arloko erakunde kolaboratzaileen bidez neurketa-txostenak bidaltzeko. Ondorioz, aldatu egingo da Ingurumen eta Lurralde Politika Sailaren Aire Zerbitzuak erabiltzen duen lan-metodologia», azaldu du Alejandra Iturriozek.\nLaburbilduz, Ingurumen eta Lurralde Politika Sailaren Aire Zerbitzuaren lan-metodologiaren aldaketek atmosfera kutsa dezaketen jarduerei buruzko baimenak eta jakinarazpenak izapidetzeko eta neurketa-txostenak bidaltzeko moduei eragingo diete.


Taulak, errenkadak eta zutabeak hautatzea\nTestu-dokumentuetako taulak teklatuaren bidez edo saguaren bidez hauta ditzakezu.\nTaula bat teklatuarekin hautatzeko, mugitu kurtsorea taula barrura eta sakatu ⌘Ctrl+A gelaxka guztiak hautatuta dauden arte.\nTaula saguaren bidez hautatzeko, eraman saguaren erakuslea taularen gora edo ezkerrera. Saguaren erakuslea gezi diagonala bihurtzen da. Egin klik taula hautatzeko.\nErrenkada edo zutabe bat saguaren bidez hautatzeko, jarri saguaren erakuslea errenkadaren ezkerrean edo zutabearen gainean. Saguaren erakuslea gezi bihurtzen da. Egin klik errenkada edo zutabea hautatzeko.\nTitle is: Taulak, errenkadak eta zutabeak hautatzea


2018/02/02 10:00 — Igantzi\n2018/02/02 11:30 — Arantza\nArantzako gazteak goizeko 9tan elkartuko dira elkarrekin gosaltzeko. Ondoren herriko gazteak Arantzako kaleetan zehar ibiliko dira eskean mozorro zuriak jantzita.\n2018/02/02 19:00 — Donibane Garazi\nOhituraz, Garaziko ihauteriak bi denboratan ospatzen ziren: lehenik Santibate, zirtzilen besta, oroitarazteko negua beti hor zela. San Blas egunean edo baitan ospatzen da. Ondotik Libertimendua, bolanten besta, primaderaren hastapena markatzeko. Duela zonbait urte Donibane Garaziko Garaztarrak dantza taldeak ohitura xahar horier segipen bat emateko xedearekin lan egiten du. Lehengo garaietan, zirtzilak etxez etxe pasatzen ziren xerriki eske. Gaur egun besta horren ospatzen segitzen dute, dantzan, kantuz, Santibateko bertso zaharren plazaratzen eta xerriki eske ibiliz karrikaz karrika.\n19:00: abiatzea peña Urkulutik\n00:00: tripot jatea peña Urkulun\n2018/02/02 19:00 — Baiona\n2018/02/02 19:00 — Donostia, Koldo Mitxelena Kulturunea\n2018/02/02 18:30 — Biarritz\nOtsailaren 2an eta 4an kaleratuko dira lehen aldiz Biarritzen Maritzuliren inauteriak. Urtarrilaren 26an aurkeztu dira Maritzuli prestatzen ari den inauterietako jantziak eta pertsonaiak.\nBiarritzeko inauteria 2018\n18:30ean, Biarritzeko Herriko Etxetik maskarada abiatuko da.\n20:00etan, Saubradiel plazan dantzak, musika eta ardo beroa.\n11:00etan, Biarritzeko Herriko Etxetik maskarada abiatuko da.\nBukatzeko, Saubradiel plazan dantzak, musika eta ardo beroa.\nBasaldunak eta Txilintxadunak\n2018/02/02 19:00 — Anhauze\nAnhauzeko ihauterietako pertsonaiak dira Basaldunak eta Txilintxadunak. Ostiral iluntzean Basaldun eta Txilintxadunak irtengo dira.


Plateruena agur esaten ari da - Bizkaiko Hitza\nPlateruena agur esaten ari da\nIrail bukaeran jakin zen Durangoko Plateruena kafe antzokiak ateak itxi behar dituela. Azken agurra emateko, ekitaldiak egingo dituzte datozen egunetan.\n2020, abenduak 18 Albisteak, Bizkaia, Kultura 121\nUrtea amaitzearekin batera itxiko ditu ateak Durangoko Plateruena kafe antzokiak. Irailaren bukaeran iritsi zen albistea. Hemezortzi urteren ondoren, proiektuak ezin izan dio eutsi lehenagotik ere zuen egoera ekonomiko eskasari. Markel Sanchez Zelaia kafe antzokiko zuzendaritzako kideak azaldu zuen beheraldiaren bilakaera: “Ezagutu dugun Plateruena hasieratik eta orain arte oso antzekoa izan da. Jatetxe bat izan du, taberna bat, eta kultur programazioak egin izan dira. Eredu horrek agortze zantzu batzuk erakutsi ditu azkeneko urteetan. Kontsumo ereduak aldatu egin dira. Eta gero, COVID-19ak sortutako egoera dela eta, handi geratu zaizkigu dauzkagun ostalaritza ekipamenduak”.\nZilar Hautsak zikloaren bidez esango diote agur antzokiari. Anarik, Hertzainak taldeko Garik eta Josuk eta Zea Mayseko Aiorak eta Pitik, besteak beste, kontzertuak emango dituzte. Umeentzako saioak ere izango dira. Abenduaren 27tik aurrera izango dira saioak, eta txartelak eskuratzeko azken aukera gaur da, 12:00etatik 14:00etara.\nItxieraren albisteak erreakzio sorta sortu zuen. Euskal kulturari eragingo dion kaltea nabarmendu zuten askok. Beste askok, bertan izandako bizipenak ekarri zituzten gogora. Euskal Herrian Euskaraz taldeak elkarretaratzea egin zuen. Salatu zuten erakunde publikoek ez dutela gunea behar beste babestu.\n2004an sortu zuten\n1980ko hamarkadako azken urtera egin behar da atzera Plateruenaren hastapenak aurkitzeko. 1989an jaio zen Berbaro euskara elkartea, Durangon. Hark bultzatuta iritsiko zen Plateruena, hamabost urte geroago: 2004an. Sanchezek azaldu du euskara aisialdi gunean sustatzeko asmoz taberna bat ireki zutela herrian lehenik, 1994an: “Durangon euskal kulturgintza landuko zuen espazio bat sortu gura genuen; euskal kulturgintzarentzat arnasgune bat bilakatu gura horretatik Durangori era horretako espazio bat ematea zen asmoa”.\nKontzertuak egiten zituzten bertan, baita hitzaldiak, antzerki saioak eta erakusketak ere. 1995eko abenduaren 15ean, Bilboko Kafe Antzokia ireki zuten, eta Durangon ere antzoki bat zabaltzeko ideia ekarri zien horrek. Landako gunea eraikitzen zebiltzan ordurako, eta proiektuak ostalaritza gune bat ere aurreikusten zuen. Hiltegi zaharraren eraikina berritzea erabaki, 900 bazkideko kooperatiba bat osatu, eta orduan hasi zen martxan Plateruena, 2004ko urriaren 28an.\nOrduz geroztik egin duen ibilbidea ezaguna da. Zabalik daramatzan urte guztietan proiektuak bide berari jarraitu diola azaldu du Ihintza Orbegozo Igartua Plateruenako kulturgintzako arduradunak: “Durangon kultur egitaraua dagoen leku bakarrenetakoa da. Programazio zabala eskaintzen du. Beti landu izan dugu herritarren parte hartzea, eta lortu dugu Durangoko eragile, elkarte eta norbanako askok haiena sentitzea espazio hau. Hori guztia euskaraz egin dugu. Beste kultura eta hizkuntza batzuk baztertu gabe, baina, batez ere, euskaratik euskarara landu dugu”.\nBide horri ekingo dion beste egitasmo bat abiatu ahal izateko itxaropenik ez dutela galdu nabarmendu du Sanchezek: “Nahiz eta Plateruena kooperatiba desegin, haren sorreran egon ziren pertsonen, elkarteen eta orain arte proiektuan ibili garen taldearen asmoa da hemendik atera litekeen proiektu berri batean parte hartzea. Orain arte egon den proiektuak aro bat itxi du, bai, baina euskal kultura sustatuko duen Durangoko beste proiektu batean parte hartzeko asmoa daukagu. Gure asmoa argi utzi nahi dugu: etorkizun hurbil batean proiektu hau martxan jartzea, oraingoaren haritik”.\nDurangoko Udala elkarlanerako prest azaldu da. Hausnarketa prozesu bat jarriko du martxan, etorkizunean Plateruenaz gozatu ahal izateko bideak aztertzeko.\nPlateruenaren eraikina udalarena da, eta hemezortzi urterako lizitazioa eman zion antzokiari —datorren otsailean bukatuko da epea—. Eraikina egokitzeko milioi eta erdi euro inbertitu behar izan zituzten. Jaurlaritzak 120.000 euro eman zizkien. Udalak ez zuen egin ekarpenik. Kooperatiba osatu zuten kideek egin behar izan zioten aurre zor hari. Berbarok zuen taberna salduta lortu zuten diruaren herena; herritarren ekarpenei esker, beste heren bat. Gainerako 500.000 euroak ordaintzeko, zorpetu egin zen proiektua. Zor horren zamak ito ditu urteotan.


Erregea biluzik dago • ZUZEU\nTik-tak, tik-tak, tik-tak… Sailburua, bere despatxuko bakardadean, prentsa aurrean agertu eta dimisioa aurkezteko geratzen zaizkion orduak, edo akaso minutuak, zenbatzen ari da. Hilabeteak dira ustelkeria salaketetak ahalik eta hobekien, irakatsi zioten bezala, kudeatzen saiatzen ari dela. Hasieran ukatu egin zituen, gero salatariak gutxiesten saiatu zen, jarraian lan eskaintza publikorako azterketak errepikatzea proposatu zuen, geroago menpeko kate maila batzuen burua eskaini zuen herri xehearen justizia egarria asetu nahian… baina alferrik, azkenik iritsi zaio ordua. Eta dena bertan behera erori baino lehenagoko une horietan zera galdetzen dio bere buruari, zer demontre atera ote da gaizki?\nZerk demontre egingo zuen kale hamarkadetan zirrikiturik gabe funtzionatu duen sistema bat bat-batean hondoratzeko? Betidatik izan zen horrela, beti funtzionatu zuen, denak zeuden jakinaren gainean; eta inmorala zela bazekiten ere, inor ez zen inoiz ausartu zalantzan jartzera. Mediku espezialisten lanpostu banaketa eskaintza publikotik aparteko sistema bat zela bazekiten; mesede kate bat zela plazak banatzeko irizpide subjetiboa; lagunak, alderdikideak, edo menpeko leialak saritzeko bidea… denek zekiten eta denek onartu dute… orain arte. Zerk egin du huts?\nDena lotuta baino lotuago dagoela pentsatzen dugunean sistema blindatuena ere pitzatu dezakeen osagai batek hankaz gora jartzen digu txiringitoa: giza faktorea. Darponek ez zuen kontuan hartu, nonbait, ezin dela mundu guztia denbora guztian kontrolatu; batzuetan arima libre bat sortzen dela, dena delakoagatik, interes pertsonalaren aurrean irizpide etikoak lehenesten dituena; batzuetan zoro bat sortzen dela amankomunaren onura hobesten duena eta erregea biluzik dagoela esatera ausartzen dena.\nKaso honetan hiru izan dira, Arrasateko ospitaleko hiru anestesistak, hiru kamikazeak, sistemari mahuka hutsik aurre egin, eta Dabid eta Goliaten ipuinean bezala, sistemari koloreak atera dizkiotenak. Hiru heroi moderno horiek, euren ausardia larrutik ordaindu badute ere, irakaspen ederra utzi digute: Batzuetan, gutxitan baina batzuetan, sistema orok zirrikituak dauzka; eta nahikoa da giza faktorea sistema, ustez, apurtezin hori hankaz gora jartzeko. Gizatasun apurtxo bat geratzen zaigun artean, zorretan izango gara haiekin.\ndarpon, Osakidetza, ustelkeria\n3 pentsamendu “Erregea biluzik dago”-ri buruz\neuskaldun bat 2019-03-07 19:10\nKasu hau ez dut jarraitu eta ez dakit ezer baina zure testua irakurrita jakinmina sortu zait: zer egin zuten anestesistek eta zer gertatu zitzaien (larrutik ordaindu, diozu) ondoren?\nAitzol Azurtza 2019-03-08 02:12\nHona hemen gai honekin zer ikusia duen zenbait lotura argigarri:\nEta beste albiste gehiago aurki dezakezu Berria.eus eta Argia.eus webguneetan.\nAitzol Azurtza 2019-03-08 02:18\nKaixo “euskaldun bat”, zoaz Berria edo Argia aldizkarien webguneetara eta egizu “Osakidetza” hitzaren bilaketa hemerotekan, gai honen inguruko albiste piloa aurki dezakezulako (birritan bidali ditut zuzeneko loturak aurreko mezu bitan baina nolabait, ez dakit zergatik, ZuZeuk ezabatu egin dizkit bidalitako mezu loturadunak).


Liburu hauxe dugu euskal literaturako lehen polizia-eleberria. 1955ean eman zuen argitara Jose Antonio Loidi botikariak Arantzazun.\nBorroka latza izan zuela zentsurarekin kontatu zidan autoreak. Eta argitaratu ere, azkenik, Julio de Urquijo Euskal Filologiako Mintegiak lagundurik argitaratu omen zuen. Mintegiko txostena aurkitu dut nik artxiboan, baina ez besterik.\nMiraria ere bada garai hartarako. Liburu hau itzuli eta katalanez atera zen 1960an. Ondo kostata lortu zen baimena, nonbait; euskarazko orijinalaren itzulpena zela adierazi gabe. Banekien hori autoreak esanda, eta espediente horren bila joan naiz. Baita aurkitu ere. Euskarazko bertsioaren espediente-zenbakiari erreferentzia egiten dio zentsorearen txostenak, baina ez dio euskarazko edizioa zenik; aitzitik, espreski dio katalana zela. Honela esplikatu zidan 1985ean Jose Antonio Loidik berak:\nGero, katalanera itzuli zutenean, berdin ibili ziren han ere. Euskaratik katalanera (zapaldu behar zen hizkuntza batetik, zapaldu behar zen beste hizkuntza batera alajaña!) zuzenean itzultzeko baimenik, ez zuten inolaz ere ematen. Bide horretatik ezer egitekorik ez zegoela ikusirik, «Quinze dies a Urgain», sortzez katalanez idatzitako nobela bezala aurkeztu zuten zentsurara, handik hilabete batzuetara. Eta, horrela lortu zuten argitaratzeko baimena, gero, azaltzeko orduan, itzulpena zela aitortu bazuten ere liburuan. Guzi horretan hilabete asko joan ziren: hamar? hogei?\nUrte hauetan zenbait itzulpen eta berrargitalpenez aberastu da euskal literatura. Itzulpenen artean daude Txomin Irigoienek itzuliriko Aramiren Bizi, eta Svensson-en Noni eta Mani Plazido Mujikak itzulita. Salbuespen direla itzulpenok esan beharko genuke. Izan ere, frankismoak urte hauetan «ofizialki» ez zuen itzulpenik onartzen. Urte batzuk geroago ikusiko dugu, itzulpenen bizitza aldapa gora jarria nola dagoen.\nBerrargitalpenek ere ez dute bizimodu xamurra. Argi berdea izan dute urte hauetan Manuel Lekuonak prestaturiko Axularren Gero-ren edizioak, Txomin Agirreren Kresala-k eta, harritzekoa ere badena, Lizardi abertzalearen Biotz begietan/En los ojos del alma liburuak. Zenbait urte geroago, kasu, debekupean dago berrargitalpena.\nEz dakit zein den barealditxo honen esplikazioa. Ez da behintzat Rocamoraren laguntzagatik, ez dago-eta jada agintean.


Ia zailtasunik gabe - Aspe\nIa zailtasunik gabe\nErraz irabazi diete Altuna III.ak eta Mariezkurrenak Ezkurdiari eta Galartzari (11-22) Binakako txapelketan, eta bigarren puntua lortu dute\nBerria. Altuna III.ak eta Mariezkurrenak bigarren puntua eskuratu zuten atzo Binakako txapelketan. Erraz irabazi zieten Ezkurdia eta Ladis Galartzari (11-22). Beste horrenbeste partida jokatu eta gero, bide onetik ekin diote lehiaketari. Batetik, gauzak ondo egin zituztelako; eta, bestetik, galtzaileek irabazleei erraztasun gehiegi eman zizkietelako gauza horiek ondo egiteko. Sailkapenean, beste muturrean dira atzoko galtzaileak: bi jokatu eta biak galdu dituzte, 14 tanto bakarrik eginda.\nEntrada anterior Parecen abonados al mismo número Entrada siguiente Zalla recibe al Parejas 2021\nUrrutikoetxeak ez du zirrikiturik ere uzten\nGoitik behera menderatu du Bengoetxea VI.a eta bera izango da Altunaren aurkaria hilaren 19ko finalean Gara. Mikel Urrutikoetxeak sasoi puntu paregabean dagoela berretsi zuen Logroñoko Adarraga pilotalekuan eta Oinatz Bengoetxeari aukerarik…\nUna moneda al aire en el Bizkaia\nLos líderes de la liguilla previa, Elezkano II-Rezusta, y los primeros de las semifinales, Ezkurdia-Zabaleta, dirimen una final del Parejas incierta Mundo Deportivo. La final del Mano Parejas del domingo, 8…


Martxan da Azpeitiko Stock Azoka - Urola Kostako Hitza : Urola Kostako Hitza\nHasi da Azpeitiko Bertan merkatarien elkarteak antolatutako Stock Azoka. 16:00etan ireki dituzte postuak eta giro lasaian joan dira aurtengo azokaren lehen orduak, 19:00ak aldera mugimendu gehiago sumatu zitekeen arren.\nGuztira 37 dira aurtengo Stock Azokan parte hartzen ari diren herriko saltokiak. Horietatik hamabik jarri dituzte azkenean postuak Azoka Plazan, eta gainerakoek beren dendaurretara atera dituzte produktuak.\nKoronabirusak eragindako osasun larrialdi egoeran ari dira egiten aurtengo azoka eta egoera horretarako egokitutako segurtasun neurriak hartu dituzte merkatariek. Horrela, Azoka Plazaren sarreran ilaratxoak ikus zitezkeen arratsaldean; izan ere, banan-banan sartu behar dira herritarrak, sarreran beren izena eta harremaneterako telefono zenbakia emanda, segurtasunagatik erosleak identifikatuta egon daitezen,, batetik eta 100 euroko hiru bonoren zozketan parte hartu dezaten, bestetik. 80 lagunetan ezarri dute gehienezko edukiera Azoka Plazan, saltzaileak kopuru horren barruan direla.\nBihar izango da Stock Azokaren bigarren eta azken jardunaldia. Goiz eta arratsaldez izango da erosketak egiteko aukera, 10:00etatik 20:00etara.\nHona hemen arratsaldean hartutako irudi batzuk:


Aldundiak Kontxako bandera irabazitako bi traineruak omendu ditu - Artikulua - ORAIN Gipuzkoa\nAldundiak Kontxako bandera irabazitako bi traineruak omendu ditu\nLehenbiziko aldia da Aldundiak Kontxako irabazleei harrera egiten diela\nMarkel Olano ahaldun nagusiak eta Denis Itxaso Kultura eta Kirol diputatuak harrera egin diete Donibaneko eta Orioko ontziei Foru Aldundiko Tronu Aretoan. Nerea Perez eta Gorka Aranberri patroiei txapelak jarri ez ezik, Xabier Arraras eta Ibon Huegun presidenteei argazkiak oparitu dizkiete, garaipenon oroigarri.\nGipuzkoako Foru Aldundiak omenaldia egin die lehendabiziko aldiz Kontxako banderako bi irabazleei: emakumezkoen Donibaneko trainerua eta gizonezkoen Oriokoa, bigarren estropada igandean Donostiako uretan egindako azken txanpa gogoangarriaren ondoren. Markel Olano ahaldun nagusiak eta Denis Itxaso Kultura eta Kirol diputatuak bi taldeei egin diete harrera Foru Aldundiko Tronu Aretotan eta, esker oneko hitz batzuen ondoren, txapel arrosa eta hori bana jarri dizkiete Donibane eta Orioko ontzien patroiei, Nerea Perez eta Gorka Aranberriri; gero, argazki bana oparitu dizkiete Xabier Arraras eta Ibon Hueguni, joan den igandean izandako garaipenaren oroigarri.\nDenis Itxasok azaldu duenez, “lehenengo aldia da Gipuzkoako Foru Aldundiak Kontxa irabazitako bi traineruei omenaldia egiten diela; pentsatu dugu ekintza horrek, tosta finkoko arraunketako garrantzitsuenak, merezi zuela gipuzkoar guztion esker ona izatea, eta zein egokiera hobea gipuzkoar traineru bik azken txanpa gogoangarria egin duten urte hau baino, historiara gogorrenen eta ikusgarrienen artean pasako baita, traineru guztiek jasan behar izan duten itsas zakarrarengatik”.\nOmenaldi honetan, egon dira Markel Olano eta Denis Itxaso, Goizane Álvarez aldundiko Kirol zuzendaria, Izaskun Gómez Pasaiako alkatea eta José Angel Zaldua Orioko alkatea, baita Donibaneko eta Orioko traineru taldeak eta bi klubetako zuzendaritzak ere.


Dena da euskal • ZUZEU\nDena da euskal. Euskal Unibertsitatea, euskal gastronomia, euskal produktua, euskal telebista, euskal kultura, euskal artea, euskal bankuak, euskal sindikatuak, euskal… Ez naiz batere aditua edota aritua filosofia kontuetan, teorizazio sakonetan, baina ulertu nuenaren arabera Imanol Galfarsoro honi buruz ari da esaten duenean “euskalduna hil egin behar da“. Hots: unibertsitatea, gastronomia, telebista, kultura… Hegemonia eta zentralitatearen seinale litzateke. Gero bai, eztabaida da ea zer den lehenago, arrautza edo oiloa; euskalduna erdigunea lortutakoan hilko den edo erdigunean jartzeak hilko duen euskalduna.\nETB2 da, nik uste, bide horretan dagoen oztopoetako bat hizkuntza ikuspegitik, zangotrabatzen gaituena etengabe. Baina zilborraren kokapenean ere bai. “Yo al norte y tu al sur”. Zeren iparra eta zeren hegoa? Oiongo bat Itsasun eta Itsasuko bat Bakion jarriko balute ziur naiz, gidoi lan txukun batekin, euskaldunok barre egingo genuela. “Conquistador” edota “60 minutos” bezalako programetan, aditzera eman didatenaren arabera, euskaldun bila aritzen dira; ondoren gaztelaniaz hitz egiten jartzeko.\nBada beste programa bat, iragarkia ikusi dut soilik. Ez naiz animatu programa bera ikustera, iragarkiak aski betekada eragin baitit. Origen izeneko programan Ernesto Guevara de la Sernaren anaia elkarrizketatuko dutela, edo elkarrizketatu dutela jada, zeren eta, aditu ongi, Che euskalduna zen. “El Che: el mito era vasco” da atalaren izenburua. Harrapazank.\nGebara izeneko herri bat dago Araban, Landako lakutik hurbil. Dirudienez, Guevararen arbasoren bat Gebarakoa zen, eta hortik abiatuta, mitoa euskalduna dela baieztatzera iritsi daitezke batzuk. Che argentinarra zen, asko jota euskal etxeren bat zapalduko zuen bere bizitzan, baina batek daki, bere gurasoek ez baitzuten zerikusiri handirik euskal komunitatearekin. Gaztetasuna Hego Amerikatik bueltaka igaro zuen, bidaiatzen, borrokan, lanean, eta utzi ditu eguneroko zein bestelako idatziak. Ez dut sekula aditu Euskal Herria aipatu ere egiten zuenik. 1967an hil zuten La Higueran, Bolivian. Ordurako Euskadi Ta Askatasunak zortzi urte zeramatzan funtzionamenduan, eta nik dakidala, ez dago Guevararen irakurketarik gaiaren inguruan.\nGuztiari “euskal” jarri behar horrek biziki akitua uzten nau, munduaren zilborra bagina bezala aztertzea gauzak. Gogaikarria.\nche, Dena da "euskal", etb, ETB1, ETB2, euskal, hil euskalduna, Imanol Galfarsoro, origen\n4 pentsamendu “Dena da euskal”-ri buruz\nXerapio 2016-10-17 13:23\nGuztiz ados. Dena den, Che Guevara mitoa da?\n“Mitoa (grezieraz ?????, mythos, «relato», «cuento» dena) aspaldian gertatu omen ziren gertakariak narratzen dituen kontaketa fantastikoa da. Kontakizun hauek miragarriak dira eta naturaz gaindiko botereak duten pertsonaiak dira nagusi, hala nola, jainkoak, heroiak, munstroak… Bestalde mitoak jatorri ezezaguneko kondaira sakratuak eta gizakiari ulergaitzak egiten zaizkion gertakariei buruzko sinesteak islatzen dituzte.”\nZiuraski oharkabean pasako da baina Che Gebarari mito kategoria ematen diogunean asko diogu berari eta egin zuenari buruz dugun irudiaz.\nAmetsa, fantasia, egindakoaren erromantikotasuna, ezinezkotasuna… eta ez erreala.\nEgin zuenarekiko omenaldirik txarrena, bigarren aldiz hiltzea.\nJoseba Aurkenerena 2016-10-18 17:08\nArgentinarra zela garbi dago, baina ezin dugu ukatu bere deitura euskal jatorrizkoa denik.\nNornahi 2016-10-20 10:59\nNi ere ados, batzuetan gehiegikeria iruditzen zait, eta seguru nago beste askori ere hala irudituko zaiela. Ondo segi.\nZirauna 2016-10-22 23:42\nAmerikan bizi den jende askok europar edo afrikar edo asiako sustraiak ditu, eta horiek gogoratzea gustoko dute eta horietaz harro daude.\nAfro-amerikarrak, Italo-amerikarrak, etab adibidez.\nEuskaldunak ez gara salbuespena kasu honetan. Horregatik mantentzen dituzte Euskal-etxeak hainbat lurraldetan, eta oso esanguratsuak dira Ameriketan.\nAgertzen duten Euskal sustraiei gorazarre egiteko grina, harro egoteko modukoa iruditzen zait.


Hemen zaude: Laguntza Programak • Garraioa eta mugikortasun efizientea 2018\nLaguntza Programak: Garraioa eta mugikortasun efizientea 2018\n2018. urterako diru laguntza deialdia: 2018ko urriaren 31ra arte indarrean, edo aurrekontua amaitu arte.\nGarraio Oinarriak 2018\nDiruz lagunduko diren jarduerak GARRAIO eta MUGIKORTASUN EFIZIENTEAren alorrean:\n1. NEURRIA. MOTOR BIDEZKO IBILGAILUAK.\n- 1.1 LINEA: Ziklomotor elektrikoak\n- 1.2 LINEA: Ibilgailu arinak gas naturaleko ibilgailu bihurtzea\n- 1.3 LINEA: ibilgailu arinak GLPeko ibilgailu bihurtzea\n- 1.4 LINEA: Ibilgailu astun elektriko puruak eta hibrido entxufagarriak\n- 1.5 LINEA: Ibilgailu astunak gas naturaleko ibilgailu bihurtzea\n- 1.6 LINEA: Material mugikor elektrikoa edo gas natural bidez\n2. NEURRIA. KARGA ELEKTRIKOA ETA ERREGAI ALTERNATIBOAK.\n- 2.1 LINEA: Eraikinetako garaje kolektiboetan enbor-instalazioak\n- 2.2 LINEA: Ibilgailu elektrikoa kargatzeko puntuak\n- 2.3 LINEA: Gas naturalez edo hidrogenoz hornitzeko instalazioak\n3. NEURRIA. LAGUNDURIKO PEDALEOA DUTEN BIZIKLETAK ETA TRIZIKLOaK (ELEKTRIKOAK) PARTIKULARRENtzat.\n- 3.1 LINEA: Lagunduriko pedaleoa duten bizikletak eta trizikloak (elektrikoak) partikularrentzat\n4. NEURRIA. BIZIKLETAREN SUSTAPENA.\n- 4.1 LINEA: Lagunduriko pedaleoa duten bizikletak (elektrikoak)\n- 4.2 LINEA: Kargako trizikloak\n- 4.3 LINEA: Bizikletak mailegatzeko sistema publikoak\n- 4.4 LINEA: Bizikletak segurtasunez aparkatzea\n5. NEURRIA. ENERGIA AZTERLANAK.\n- 5.1 LINEA: Floten energia-auditoriak eta azterlanak\n6. NEURRIA. PROIEKTU BEREZIAK.\n- 6.1 LINEA: Proiektu bereziak\nBizikletaren sustapena/Bizikleta elektrikoak\nLagunduriko pedaleoa duen bizikleta (elektrikoa)


dBase datu-baseko indizeak antolatzen uzten dizu. Indizeen bidez, azkar sartu zaitezke datu-baseetan, betiere indizearen bidez definitutako hautapeneko datuak kontsultatzen badituzu. Taula bat diseinatzean, indizeak defini ditzakezu Indizeak fitxan.\ndBASE motako datu-baseen fitxategi-leihoan, aukeratu Editatu - Datu-basea - Propietateak, eta sakatu Indizeak.\nHautatu indexatzea nahi duzun datu-baseko taula.\nHautatutako datu-baseko taularen uneko indizeak zerrendatzen ditu. Zerrendatik indize bat kentzeko, egin klik indizean eta, gero, sakatu eskuin-gezia.\nTaula bati esleitu diezazkiokezun indize erabilgarriak zerrendatzen ditu. Hautatutako taula bati indize bat esleitzeko, egin klik ezkerrerako geziaren ikonoan. Ezkerrerako gezi bikoitzak indize erabilgarri guztiak esleitzen ditu.\nHautatutako indizea Taula-indizeak zerrendara eramaten du.\nIndize libre guztiak Taula-indizeak zerrendara eramaten ditu.\nHautatutako taula-indizeak Indize libreak zerrendara eramaten ditu.\nTaula-indize guztiak Indize libreak zerrendara eramaten ditu.\nTitle is: Indizeak


Gasteizko jaietako bertso-egitaraua — Bertsozale Elkartea\nGasteizko jaietako bertso-egitaraua\nGasteizko jaiak hurbiltzen ari dira. Bertso-egitarau oparo, 7 bertso-saio: Txosnetan, Aihotz Plazan eta umeentzako saioa.\nGasteizko jaietan, ohitura den bezala bertso eskaintza oparoa da. Aurten 7 bertso-saioetan gozatzeko aukera egongo da. Txosnetan jaiak hasi aurretik, Aihotz Plazan egunero eguerdian eta umeentzako saioa azkeneko egunean Andramari Ama Birginearen plazan.\n"Bikokote" haurren emanaldia. Gasteizko jaietan, Ama Birgina Zuriaren plazan 12:30 Antolatzailea: Gasteizko Udala


1989ko mundu-biztanleriaren egoera. Emakumeak lehentasuna - Elhuyar Aldizkaria\nHasiera » Erreportajeak » 1989ko mundu-biztanleriaren egoera. Emakumeak lehentasuna\n1989ko mundu-biztanleriaren egoera. Emakumeak lehentasuna\nNazio Batuen Biztanleri Fondoaren 1989ko txostena\nNazio Batuen Biztanleri Fondoaren 1989ko txostenak, emakumearen, biztanleriaren eta garapenaren arteko erlazioak aztertu ondoren, emakumean inbertitzea dela etorkizunerako gakoa baieztatzen du.\n“Emakumeak bere bizitzari buruzko erabakiak hartzeko duen askatasun-maila izan daiteke etorkizunerako gakoa. Ez bakarrik herrialde txiroetan; baita aberatsenetan ere. Emakumeak, ama, elikagai-ekoizle eta -hornitzaile, politikari, etab... diren neurrian, aldaketa-prozesuan funtsezko papera jokatzen dute.”\nOndorioz beraz, emakumean inbertitzea da 90.eko hamarkadarako helburua.\nEmakumeek toki nagusia du garapenean. Mundu guztiko ekonomia ez-monetarioaren (subsistentzi nekazaritza, haurren hazkuntza eta hezkuntza, etxeko lanak, etab...) zatirik handiena kontrolatzeaz gain, ekonomia monetarioaren barruan ere oso paper garrantzitsua jokatzen du. Baina arazoa zera da: mundu osoko emakumeek bi lan-mota burutzen badituzte ere, etxekoa eta kanpokoa alegia, lan horren zatirik nagusiena ez dela lantzat hartzen. Eta lantzat ez hartzeak inolako laguntzarik ez dutela esan nahi du.\nTxostenean, emakumeen premiak alboratzeak sortzen dituen kostuak aipatzen dira, hala nola, kontrolik gabeko hazkunde demografikoa, haur eta gazteen heriotz tasa handiak, ekonomia ahultzea, nekazaritza ez-eraginkorra areagotzea, ingurugiroaren narriadura, gizartearen zatiketa jeneralizatua eta bizi-kalitatea eskasagoa guztientzat. Horrez gain, gazteek eta emakumeek, aukera-desberdintasunak, arrisku handiagoak eta beren bizitzaren norabidea beren esku egotearen ordez, beste batzuk inposatutako bizimodua egin beharra jasaten dute.\nEmakume askok, garapen bidean dauden herrialdetakoek bereziki, ez dute ezkontza eta amatasunaz gain beste aukerarik. Emakume hauek, beraiengandik espero dena hori denez, familia handiak izaten dituzte. Emakuneengan inbertituz gero, bere esku izango lituzketen estrategien abanikoa zabaldu egingo litzateke eta seme-alabak gizarte- eta laguntza-kontsideraziorako menpekotasuna izateari utziko liokete.\nEmakumeen bizitzako puntu zehatz baten aldaketak (aldeko zein kontrakoak) beste guztiengan eragina duela frogatzen du txostenak. Aldaketak sartzeak ordea, emakumeak emazte eta ama baino zerbait gehiago direla onartzea eskatzen du; garapen-plan guztiak birplanteatzea alegia. Izan ere, printzipioz edonork onar dezake emakumeentzat gizarte-laguntzarako zerbitzuak ezartzea, baina garapenerako esfortzuan emakumean inbertitzeari lehentasuna emateak, garapenaren ikusmoldearen hausnarketa eskatzen du. Ez garapen bidean dauden herrialdeen aldetik soilik; baita finantz eta kreditu-erakundeen aldetik ere.\nAzken lau urteetan, 37 herrialde txiroenek dituzten gero eta presio ekonomiko handiagoak direla eta, %50 murriztu dituzte osasunaren atentziorako gastuak eta %25 hezkuntzarakoak. Horrelako neurriek txiroak zigortzen dituzte eta txiroen artean emakumeak nagusiki. (Gizonezkoak emakumezkoak baino gehiago baloratzen diren herrialdeetan, diru-apurrak mutikoen osasuna eta hezkuntza zaintzeko erabiltzen dira; hauek bait dira gerora diru gehiago lortuko dutenak, jabetza-eskubidea izango dutenak, etab...).\nGarapenean aldaketak lortzeko emakumean inbertitzeari lehentasuna eman behar zaio; baita zailtasun ekonomikoak dituzten herrialdeetan ere. Eta aldaketak, beharrezkoak dira. Hazkuntza demografikoa eta hiri superpolulatuak, gero eta handiagoa den ingurugiro-krisia, nazioarteko zorraren handitzea eta garapen bidean dauden herrialde txiroenen pobreziaren areagotzea bezalako gaur eguneko baldintzen aurrean, aditu askok sakoneko birplanteaketa egiteko garaia iritsi dela esan izan du. Giza baliabideen eta baliabide naturalen arteko oreka dinamikoak du erantzuna: baliabide mugatuen aprobetxamendu eraginkorragoa, lan-indarraren hazkunde motelago eta orekatuagoa, osasuna, hezkuntza, elikadura eta garapen pertsonala hobetzeko aukera, etab... bultzatuz. Eta ez bakarrik emakumeentzat; biztanleri osoarentzat baizik.\nEmakumean inbertitzea ez da panazea. Ez dio pobreziari amaierarik emango, ez ditu pertsonen eta herrialdeen arteko desberdintasun larriak deuseztuko, ez du hazkunde demografikoa geldi eraziko, ez ditu ingurugiroaren salbazioa eta pakea bermatuko, baina helburu guzti horiek lortzen lagunduko du.\nMunduko gaurko biztanleria\nMundu-sistemaren punturik ahulenak, hazkunde demografikoa, biztanleriaren kokapena eta ingurugiroaren narriadura dira. Gero eta nabariagoak dira Lurra jasaten ari den kalteak. Narriadura honen arrazoia, neurri handi batean, herrialde aberatsenetan baliabideak neurririk gabe erabiltzea da. Baina badago beste arrazoi bat ere, eta pobrezia eta hazkunde demografiko azkarraren konbinazioa da.\nGaur egun 5.200 milioikoa den munduko biztanleria, mende bukaera arte 90 milioi gehituko da urtero. Sei milioi ezik, urteroko hazkunde horren gainerako guztiak garapen bidean dauden herrialdeetan biziko dira. Nazio Batuen estimazioen arabera, mende bukaeran munduko biztanleria 6.250 milioikoa izango da. Hazkundea 10.000 milioira iritsitakoan eten liteke, hau da, gaurko zifraren bikoitzera iristean, agian mende bat pasatu ondoren.\nHau ordea oso proiekzio baikorra da. Zifra horiek lortzeko, asko ugaldu beharko lukete famili plangintzazko zerbitzuen erabiltzaileek (%58, 2000 urterako eta %71, 2025.erako). Bestela denbora luzeagoz eta erritmo azkarragoz haziko da biztanleria, 14.000 milioi pertsona izatera iritsi arte.\nZifra hauek eta munduaren etorkizunean izan ditzaketen eraginek, krisi demografikoak berehalako soluzioak eskatzen dituela agerian jartzen dute. Ezin da arazoa datorren menderako utzi. Orduan beranduegi izango da.\nEmakumeen statusa eta autodeterminazio sozial eta ekonomikoa funtsezkoak dira horrelako arazoei aurre egiteko.\nEmakumea autodeterminazio bila\nGarapen bidean dauden herrialde guztietan gertatzen ari diren aldaketek emakumearen egoera baldintzatzen (ez beti onerako) dute. Merkataritzan eta Nekazaritzan partaidetza handia izan du eta merkatu formalean ere sartzen ari da, baina emakumeek gizonezkoek baino segurtasun ekonomiko txikiagoa dute. Alde batetik, lan-merkatura sartzeko eta baliabide produktiboak eskuratzeko aukera gutxiago dituztelako (hainbat herrialdetan oraindik, adibidez, emakume alargunak famili lur izandakoak lantzeko eskubidea galdu egin dezake, eta jarraitu nahi badu, senarraren anaiarekin ezkondu behar du) eta bestetik, normalean sartu eta gero ere iharduera hori ama eta emazte izatearekin batera eraman behar duelako.\nBestalde, emakume gazte asko balore tradizional mordo baten sareetan kateaturik dago oraindik. Balore horien arabera ugalketa da funtziorik nagusiena, gainerako iharduerei inolako garrantzirik ematen ez zailerik. Beren statusa ama bezala duten arrakastaren menpe dago ia soilik. Eta arrakasta ezezik baita segurtasuna ere; seme-alabak (eta semeak nagusiki) izan bait dira geroko babesa bermatzeko bidea. Praktika hauetako askok mendeetako tradizioa izan dute eta guztiz txertaturik daude gizarte-egituran, emakumearen menpekotasunerako arrazoi asko positibotzat ere hartu izan delarik.\nPraktika guztien ondorioz segurtasun eza izan da emakumeak jasan beharrekoa, segurtasun ezaren ohizko beste arrazoi batzuk tradizionalki ondokoak izan direlarik: egoitza-aldaketa (ezkontzerakoan, bizitzera senarraren etxera joan beharra, senarraren eta bere familiaren menpe geratuz), ezkontza goiztiarrak (senarra normalean zaharragoa), antzutasuna, zahartzaroa, nesken diskrimazioa (osasunean, hezkuntzan, etab...), desnutrizioa, adoslezentziako haurdunaldiak, ama izatearen arriskuak (goizegi, beranduegi, gehiegi eta jarraian izateagatik).\nOhizkoak diren arrazoi horiei berriki agertutako beste batzuk gehitu behar zaizkie: ingurunearen ezegonkortasuna, horren ondorioz gertatzen diren migrazioak eta merkatal kultiboen indartzea (lehen emakumeek egiten zituen lanak, gizonezkoen eskuetara pasatu dira).\n“Gaztetan, goizean goiz basora joaten ginen ezer jan gabe. Han baiak eta basa fruituak ase arte jan eta banj-aren sustraietan metatutako ur freskoa edaten genuen. Berehala jasotzen genituen behar genuen belarra eta su egurra. Orain zuhaitzak desagertu egin dira eta beraiekin gainerako guztia.” Indiako Uttarrakhand mendietaz emakumeek kontatzen dutena ohizko gertakizun bilakatu da. Duela gutxi arte, beren premiak asetzeko beharrezkoa inguruko lurretan aurkitzen zuten. Gaur egun ordea kilometro ugari egin behar izaten dute etxea hornitzeko.\nGaur egun, 11 milioi hektareako baso tropikalak botatzen ari dira; haize eta euriagatiko higadura 26 mila milioi tona lur herrastan eramaten ari da; urtero, 6 milioi hektareako basamortu berria sortzen ari da; gatz metaketak eta ur egonkortuek planetako ureztapen-soroen erdia arriskutan jartzen dute.\nFamili plangintza nahi duten emakume guztien esku jartzeak, 2000. urterarte 2.000 milioi dolarreko gastu gehigarria eskatuko luke. Zifra hau, EEBBetan urtebetean tabakoaren gaineko publizitate-gastua baino txikiagoa da.\nOndoriorik larrienak pertsona indibidualak (biztanlerik txiroenek nagusiki eta emakumeek bereziki) jasaten dituzte. Emakumeak dira urtetik urtera distantzia luzeenak egin behar dituztenak, gero eta baso txikiagoetan egurra biltzeko. Ordu luzez ibili behar dute kutsatu gabeko ura aurkitzeko. Beraiek dira azken finean ingurugiroaren degradazioak eta kutsadurak beren familien osasunean sortzen dituzten ondorio larriei aurre egin behar dietenak.\nEta okerrena zera da: landa-biztanleriaren presioa narriadura honen eragile badela, baina errudun nagusiena zur-esplotazio eta merkatal kultiboentzako luberriak ugaltzeko egiten den baso botatzea da. Kanpoko interferentziarik ezean, ohizko komunitateek ingurunearekiko oreka mantendu egiten dute; besterik ezean bere menpe bait dute eta birjar dezaketena baino baliabide gehiago ez kontsumitzen saiatzen dira.\nBiztanleri hazkundeak eta uzta ona lortzeko gero eta txiroagoak diren lurrek jartzen dizkieten zailtasunak direla eta, herrietako biztanleek hirietara jotzen dute lan bila. Itxuraz, herrietatik ihes eginez gero, ingurune ahul horrekiko presioa arindu egin beharko litzateke, baina ez da horrelakorik gertatzen; hirietako premiek are eta presio handiagoak ezartzen bait dituzte. Afrikan adibidez, hirietako biztanleen zur- eta ikatz-kontsumoak herrietako biztanle guztienak baino eragin handiagoa izan du zur-erreserbatan. Sahel eskualdeko hiri handi guztiak (Ouagadougou, Dakar, Niamey) suntsipen-eraztun itzel banaz inguraturik daude.\nLurrik ezak, erregai-eskasiak, kutsadurak eta emigrazioak areagotu egiten dute emakumeek etorkizunarekiko duten segurtasun eza. Askok, beren etorkizuneko segurtasuna are gehiago larriagotzen duten ekintzak burutzera beharturik egoten dira; hala nola,egur-eskasia dagoen herrialdeetan simaurra erregai bezala erabiltzen dute ongarri bezala erabili ordez, nahiz eta gaur jateagatik biharko elikagaiak hipotekatzen ari direla jakin.\nLabur-labur, ondokoak dira Nazio Batuen Biztanleri Fondoak Gobernuei eman dizkien gomendioak:\nEmakumeak garapenari egiten dizkion ekarpenak dokumentatu eta zabaldu beharra.\nEmakumearen produktibitatea hobetzea eta bere gain dagoen lan bikoitza arintzea.\nFamili plangintzako zerbitzuak ematea.\nEmakumearen osasuna hobetzeko baliabideak eskaintzea.\n2000. urterako helburuak.\nGomendio hauek praktikan jarriko direla bermatzeko ondoko helburu zehatzak ezarri dira 2.000 urterako.\nFamili plangintzazko programatarako nazioarteko laguntzak, urtero 500etik 2.500 milioi dolarrera gehitu.\nFamili plangintza garapenerako lehentasun osokotzat hartu, ekonomi inbertsio handiekin parekatuz. Herrialdeen BPGaren %1 gutxienez horretarako esleitu beharko litzateke.\nFamili plangintzako zerbitzuak, beren erabiltzaileak 500 milioi emakume izatera iritsi arte hedatu.\nPertsona guztiek, osasunaren oinarrizko atentzioa eta famili plangintzako zerbitzuak bizi diren tokitik gertu izan ditzatela ziurtatu.\nEmakume guztiak haurdunaldi bakoitzean gutxienez behin atentzio-zentruan zainduak izan daitezen bermatu.\nAmen heriotza gutxienez %50 murriztu.\nUrtebetetik beheragoko haurren heriotza, bizirik jaiotakoen %50era murriztu.\nNesken lehen mailako irakaskuntzako matrikulak gutxienez %75eko tasa lortu arte gehitu.\nBigarren mailako irakaskuntzan, 2000. urtean, nesken matrikulazioa gutxienez %60 izan dadila lortu.\nEmakumeen analfabetismoaren aurka ihardutea, gutxienez biztanleri femeninoaren %70 alfabetatu arte.\nBiztanleriaren eremuaz gain, helburu hauek garapenaren alorrean helburu espezifikoak dituzten erakunde eta organizazioei ere badagozkie. Arrakasta izateko guztien arteko elkarlan koordinatua nahitaezkoa dela diote.


Eserita ere, �eppur si muove� - GARA\nKRONIKA | Rock\nEserita ere, �eppur si muove�\nKantu bat ona denean akustiko moduan jo daitekeela esan zuen Galder Izagirrek «Haria» diskoa aurkeztu zutenean eta Berri Txarrak-en azken disko horretako gehienekin posible zela. Donostiako Kursaalen larunbatean eskainitako emanaldian erakutsi zuten gai direla horretarako ere. «Paniko!» oihukatzen zuen Joseba Irazokiren eta bere «oso banda»ren erakustaldi bakoitzak aurpegian uzten duen irribarre ezabaezinarekin geundela igo zen oholtzara Gorka Urbizuk gidaturiko hirukotea. Eserita jarri ziren hirurak, entzuleak bezala, ez zigarro kerik, ezta garagardo katxirik ere, ezberdin, arraro. Belusezko teloi gorriak inguratuta, mahai txikietan lanparak zituztela, besaulkiak, kafetegi chill out bilakatu zuten bete-bete egindako aretoa. «Makuluak» lasaiarekin ekin zioten, gitarra garbia, baxu eta bateria sotilak, ezohiko formatua ezohiko plaza baterako. «Haria» izan zen hurrena eta «Min hau» gero, goxo, ezti.\nLaugarren kanturako zutitu egin zen Gorka, eta mikroarekin agertokiaren ertzeraino hurbildu, erdi-erdian jarri, oihala bere atzean ixten zen bitartean, bera eta gitarra baino ez zabal-zabal egindako 3.600 begiren aurrean. Ileak puntan jartzerainoko isilunea eta txalotan lehertu ziren «Eskuak», tximeletak sabelean. «Iritsi» kantuari ekin zion, bakarrik, kantuaren erdian teloia zabaldu zen arte. Han zeuden Galder eta David harrobi baten amildegian. Sutondoaren berotasunetik harriaren garratzera, lanparen argi mehetik tximisten ekaitzera, gitarren zorroztasunera, bihotzeko taupadak biderkatzen dituen baxu sarkorrera, akabo bateriarekiko kupida guztiak. Estasia. Egurra.\nTarteka zutitu, berriro eseri, oihu, txalo, txistu egin, muturreko emozioen zurrunbiloan murgildu zen Kursaala bi ordu pasatxoz. Kantuen artean arnasa hartzeko ere gelditu gabe, -«Oreka» kantuan betiko izoztuta geldituko zirela sinetsarazi ziguten geldialdi eternala salbu-. «Ez dago protokolorik, baldintza bakarra dago, disfrutatu eta sentitu», gonbidapena egin zuen Gorkak. Hasierako diskoetatik azkenengoraino. Omenaldi txikiak ere bai, hil berri den Deftones taldeko Chi Cheng baxulariari, Mikel Laboa eta bere «Lilurarik ez» kantuaren bertsio liluragarria, eta «Maravillas» kantuarekin, Larragan fusilatutakoen oroitzapenetik Aske Gunera. «Faxismoak aurpegi asko izan ditzake», gogoratu zuen lekunberriarrak. «Gurea omen den telebista batek Bostongo kaleak oso ongi ezagutzen ditu. Donostiako Bulebarrera bidean galdu egin da, ordea».\nBi bisen ondoren, hirugarrena. «Ikasten» kantua «nire amari eta aitari» eskaintzen zion bitartean konturatu zen Gorka kontzertu honen ezohikotasunaz. Bertan ziren nonbait, publikoan gutxitan bezala ikus zitezkeen aita-seme, guraso eta gaztetxoen artean. Bukaeraren bukaera, Kursaal osoa zutik eta ukabilak astinduz, «Denak ez du balio»-rekin iritsi zen. Guztiak zutik, Davidek Rise Againsteko Timen lekukoa hartuz, 1.800 eztarri urraturekin bat eginez. Eserita, zutik, taberna zuloan, gaztetxean, txosnetan edo Kursaalen... Berri Txarrak eppur si muove.\nKontzertua: Joseba Irazoki eta Berri Txarrak.\nLekua: Kursaal aretoa, Donostia.\nIkusleak: 1.800, beteta.


barren.eus - Familia Eguna Maalan egingo dute datorren zapatuan\nAtxutxiamaikaren Kiribilduz egitasmoak, Udal Ludotekarekin elkarlanean, familien hizkuntza ohituretan eragin eta gurasoei zein umeei euskara erabiltzeko espazioak eskaini nahi dizkie. Helburua familiei elkar ezagutzeko eta harremanak euskaraz sendotzeko espazioa eskaintzea da. Horretarako, maiatzaren 27an, Familia Eguna antolatu dute. Idotorben egin behar zuten hasiera batean, baina Maalan egitea erabaki dute. "Zapatu honetan beste hainbat ekintza izango ditugu herrian: hil bukaerako feria, Igeriketa Eguna... eta hori dela-eta Maalan egingo dugu, eta goizerako aurrekusita geneuzkan ekintzak kendu ditugu", azaldu dute antolatzaileek. (egitaraua behean)\n• Izenena emateko\nEkintza doakoa den arren, Familia Egunean parte hartzeko izena eman behar da. Maiatzaren 23a, martitzena, izango da izena emateko azken eguna. Interesatuek Elgoibarko Izarran, Udal Ludotekan edo www.elgoibarkoizarra.eus webgunean (egin klik hemen) eman dezakete izena. Informazio gehiagorako: 943 741 626\n• Familia Eguneko egitaraua\n14:00 Bazkaria. Paella erraldoia prestatuko du Sahatzuk.\n15:00 Niala Magoaren emanaldia\n16:30 Merienda partekatua (Etxetik eramandako jakiak partekatuko dituzte)\n17:00 Trikimailu taldearekin erromeria


Zabalik dago ostalaritza eta merkataritza negozioek diru-laguntzak eskatzeko epea - Zarautz - Zarauzkohitza.eus\nZabalik dago ostalaritza eta merkataritza negozioek diru-laguntzak eskatzeko epea\nDorleta Agiriano Lai 2020-12-07 15:00\nUdan ostalaritza eta merkataritza lokalei hainbat diru-laguntza ematea onartu zuen udalak, baina onetsitako zenbatekotik 783.095,10 euro banatzeke ditu oraindik. Hala, abenduaren 18ra bitartean, laguntzak jasotzeko eskaerak egin ahal izango dira.\nZarauzko Udalak udan eman zuen ontzat diruz laguntzea herriko ostalaritza eta merkataritza negozioak. Guztira 230.000 euro inguru jaso zituzten 230 establezimenduk, baina laguntzetan emateko onartutako zenbatekotik, oraindik banatzeke daude 783.095,10 euro. Hortaz, diru-laguntzak eskatzeko epea ireki dute orain, eta herriko ostalaritza eta merkataritza establezimenduek abenduaren 18ra bitartean aurkeztu beharko dituzte eskakizunak.\nNegozioek bete beharreko baldintzen artean daude egoitza Zarautzen edukitzea, "derrigorrezko itxierak eta COVID-19 egoerak eragin" izana, nahiz "azaroaren 6tik aurrera diru-sarrerak %40 baino gehiago murriztu" izana. Dena den, udalaren arabera, "ez da langile kopuruan mugarik egongo laguntza jaso ahal izateko". Eskaerak egiteko agirien artean txertatu du udalak "zinpeko deklarazio bat", eta horren bidez, baldintzak betetzen dituztela adieraziko dute laguntza eskatzen ari direnek. "Udalak, ondoren, informazioa eskatu ahal izango die eskatzaileei, beharrezko egiaztapenak egiteko", dio udalak.\nHerritarren Arreta Zerbitzuan (Kale Nagusia, 29) eman beharko da izena, aurrez aurre bertaratuta, posta elektronikoz (haz@zarautz.eus). Astelehenetik ostiralera 07:30etik 15:00etara egoten da zabalik HAZ, eta ostegunetan, baita 17:00etatik 19:00etara ere. Dena den, izapideekin zalantzak izanez gero, Turismo Bulegoko teknikariengana jo daiteke.\nBestalde, udalak jakinarazi duenez, abenduko ohiko osoko bilkuran aldaketa bat egingo dute aurtengo Ordenantza Fiskaletan. Horren bidez, aurrerantzean, "%100eko aparteko hobaria aplikatuko zaie eragindako sektoreei, hiru tasaren zenbatekoaren gainean".\nBatetik, terrazei lotutako tasari dagokionez, %100eko aparteko hobaria ezarriko zaio bigarren denboraldiari (aurtengo azarotik hurrengo martxora arte) dagokion kostuan. Tasa ordaindu duten negozioei, beraz, zenbatekoa itzuliko zaie. Bestetik, aparkaleku erreserbarengatik negozioek ordaintzen duten tasari ere %100eko hobaria aplikatuko zaio, bai eta pasabide lizentziarengatik kobratzen den zenbatekoari ere; azkeneko horren kasuan, "tasaren subjektu pasiboa EJSNren honako epigraferen batean sartuta dagoenean: 5510, 5520, 5530, 5590, 5610, 5629 edo 5630". "Udalak itzuli egingo die bi tasa horiengatik 2020. urtean ordaindutako zenbateko osoa", azaldu du udalak.


Gehiegizko heriotzak (eguneko laburpena) | Gizartea | Berria\nGehiegizko heriotzak (eguneko laburpena)\nBeste hamar hildako gehitu behar dira heriotzen zerrenda luzera. PCR proba bidez beste zortzi kasu atzeman dituzte.\nArabako adinekoen egoitzetako langileek berriro ekin diote mobilizazioari, lan baldintza duinen alde. David Aguilar / EFE Tamaina handiagoan ikusi\nBerriro bi digitu eguneko heriotzen kopurua zenbatzeko. Beste hamar hildako gehitu behar dira zerrenda luzera. Guztira, 2.078 pertsona hil dira Euskal Herrian koronabirusaren gaitzarekin gaixoturik. 100.000 biztanleko 65,2 lagun. Munduko tasarik handienetako bat. San Marino, Belgika, Andorra eta Katalunia soilik daude aurretik.\nPCR proba bidez beste zortzi kasu atzeman dituzte: hiru Araban, hiru Bizkaian eta bi Nafarroan. PCR proban positibo emandako beste lau ospitaleratze zenbatu dituzte, laurak EAEn. ZIUetan 35 pertsona daude. 24, EAEn (-3) eta 11 Nafarroan (+1).\nEspainiako Estatistika Institutuak 2020an hildako pertsona guztien astez asteko datuak argitaratu ditu. Heriotza guztiak islatzen ditu, kausa bereizi gabe. Agerikoa da izurriak gogorren jo duen asteetan aurreko urteekiko desfase izugarria izan dela. Nafarroan gertatuko anomalia %34,5ekoa izan da; Arabakoa %25,5; Bizkaikoa %15,1, eta Gipuzkoakoa %9,9. Datu horiek erakusten dute, ohiko heriotza kopuruekin alderatuta, gehiegizko heriotzak COVID-19arekin ofizialki lotutakoak baino nabarmen gehiago direla. Baina etsigarria bada ere, badirudi ez dela egongo modurik argitzeko hildako guztietatik zenbat izan diren COVID-19aren ondorio zuzena. Horrela uste du Espainiako Hilkortasunaren Monitorizazio Sistema (MoMo) kudeatzen duen taldeko buru Amparo Larrauri doktoreak: "Ez dugu inoiz jakingo gehiegizko heriotzetatik zenbat izan diren COVID-19ak zuzenean eraginak", adierazi du Eldiario.es-ek argitaratutako elkarrizketan.\nKrisi ekonomikoa. Koronabirusaren osasun krisiak eragindako geldialdi ekonomikoaren ondorioz, krisi ekonomiko bat ere iritsi da. Ohi bezala, katebegi ahulenetan ari da eragin handiena izaten. Maiatzeko langabeziaren datuek horren adierazle dira: iazko maiatzean baino 37.716 langabe gehiago daude Hego Euskal Herrian. Maiatzean berriz hazi da langabeen kopurua (%2,1), baina ez martxoan edo apirilean bezain beste. Azken hiru hilabeteotan, 31.638 pertsonak eman dute izena Lanbiden eta Nafar Lansaren. Kontratu prekarioak dituztenei eragin die langabeziaren hazkundeak; batez ere, gazteei.\nEnpleguaren arazoa osorik hartzeko eta neurriko irtenbideak bilatzeko deia egin du LAB sindikatuak. LABen ustez, ez da aski enplegu erregulazioan dauden langileen soldatak osatzea. Datorren astean enpleguaren arazoari aurre egiteko proposamen bat plazaratuko du.\nBeste datu bat. Maiatzean, 54.066 lagunek eskuratu zuten diru sarrerak bermatzeko errenta, martxoan baino 1.675 gehiagok, eta apirilean baino 792 gehiagok, Lanbideren datuen arabera. Ekonomiaren geldialdiak handitu egin du gutxieneko errentaren beharra duten herritarren kopurua.\nIndustriaren ekoizpenari buruzko datu batzuk ezagutu dira gaur. Eustaten arabera, apirilean %39 jaitsi zen industria jarduera Araban, Bizkaian eta Gipuzkoan. Konfinamenduaren parterik gogorrena apirilaren hasieran gertatu zen. Garraio materialen ekoizpena erori zen gehien (%64,9).\nAgian honek merezi du\nGaitasun digitala. Konfinamendu garaian areagotu egin da IKTen erabilera hezkuntza arloan. Baina, adituen ustez, hezkuntza digitalean gabezia dago. Hezkuntza formaleko kideek, kontsumitzaile huts izateari utzi, eta edukiaren sortzaile bihurtu beharko lukete. Horretarako, gaitasun digitala izatea da oinarria. Behar horri erantzuten dio Educatic kanalak. Hezkuntza komunitateari IKT tresnen erabilera erakusteko sortua da.\nEuskara hezkuntzan. Uda pasatu ondoren, euskararen ezagutzan eta erabileran koska bat behera eginda itzultzen ohi dira ikasleak ikasgeletara. Baina oraingoan koronabirusaren krisiaren eraginez sei hilabete izango direla gogoratu du Eneritz Garro unibertsitate irakasleak Pentsaldian ataleko artikuluan. Haren ustez, kaltea gutxitze aldera, "garaia da berandu baino lehen euskararen gaia erdigunean jartzeko, eta familiei baliabideak eskainiz konpromisoak eskatzeko".


Xu Bing eta Ai Weiwei | Artitz Guggenheim Bilbao\nKritika | Dualtasuna | Boterea\nAi, Weiwei | Xu, Bing\n95 Wu Street, 1993–94\nAurkitutako lau koadro, olio-pinturaz mihisez estalitako ohol gainean margotuak, fotokopiak, aldizkari-orriak eta kalkatzeko papera, testu eta irudiek osatutako collagearekin; hiru koadro 90 × 60 cm-koak eta bat 60 × 90 cm-koa; sei aldizkari-orri, hiru aldizkari-orri pila eta bi aldizkari: 28 × 20 cm orrialde bakoitzak; instalazioaren araberako guztizko neurri aldakorrak. The Art Institute of Chicago, Mary and Leigh Block Funden aurretiko eskuratze\nXu Bing 1990eko uztailean iritsi zen AEBra, Wisconsin-Madisoneko Unibertsitatearen beka bat onartu ondoren. Handik urte batzuetara, New Yorkera aldatu zen, eta, han, Ai Weiwei-rekin bizi izan zen denbora labur batez, hark Lower East Siden zuen estudioan. Orduan abiatu zen bien arteko Wu Street (1993–94) lankidetza-proiektua, Wu Jie-n (5. Kalea), zehazki, Bigarren Etorbideko kantoian, East Villagen. Izan ere, toki hartantxe koadro abstraktu batzuk topatu zituzten zabor artean botata, eta beren obra berriaren oinarri modura erabiltzea erabaki zuten. Bikoteak koadroak berreskuratu eta egin beharreko guztiak egin zituen haiek arte abstraktuko maisulanak balira bezala agerrarazteko, txinatar irakurle sinesberentzako aldizkari jakin batzuk baliatuta. Koadroei Melissa Feldman arte-kritikari eta komisarioaren aurretiko testu bat atxiki zioten, Jonathan Lasker-en obra bat deskribatzen zuena. Feldmanen testua eraldatuta eta artistaren benetako izenaren ordez “Jason Jones” eta testugilearenaren ordez “Harold Phillips” izenak jarrita, itzultzaile profesional bat kontratatu zuten, testua txinerara itzul zezan. Azken saiakera 1994ko otsaileko alean argitaratu zuten World Art (Shijie meishu) aldizkarian, izenburu honekin: “Jason Jones: Paintings in Planning”. Aurrerago, urte hartan bertan, Bronxen egin zen Xu-ren atzera begirako erakusketa batean aitortu zuen bikoteak bere txantxa kontzeptual hura.\nWu Street obran, Ai Weiwei-ren kritika zorrotz eta satirikoaren eta Xu Bing-en oinarri sotil, gogoetatsu eta poetiko bereizgarriaren arteko uztarketa nabarmentzen da. Proiektuaren geruzakako esanahiak izenburuan hasten dira: Wu pinyinak 误 (gaizki ulertu) nahiz 悟 (argitzea) karakterrak adierazten ditu, Txan budismoaren koanei (paradoxa-galderei) buruzko meditazioetan garrantzi handiko kontenplazio-iturri diren kontraesanak. Saiakerak koadroei buruzko gaizki-ulertu batera daramatza World Art aldizkariaren irakurleak. Bestalde, litekeena da Wu Street obraren publikoa argitua izatea (artisten prozesu kontzeptual zabalagoaren eraginpean, Bronxen egindako Xu-ren erakusketaren bidez nahiz obrari buruzko testu historiko-artistikoak irakurri izanari esker). Obrako lekualdatze-geruza ugarien eraginpean egoteak indartu egiten du arte-kritikariak nahiz World Art aldizkariaren moduko argitalpen espezializatuetako testuek objektu artistikoak testuinguruan kokatzeari eta aintzatesteari dagokionez duten aginte-eginkizun ahaltsua. Birformulazio sinple baten bidez, zabor artean aurkitutako koadro bat balio handiko objektu kulturala bihur daiteke, eta artista irreal bat, maisu handia. Xu-k Wu Street obran hizkuntzaz egiten duen birformulazioak sendotu egiten du artelan bat ulertzeko haren testuingurua kontuan hartu beharraren ideia. Esku-hartze kontzeptualaren bidez, Wu Street obran egileek kritika zorrotza egiten dute Txinan Mendebaldeko artearen teoriak zalantzan jarri gabe erabat onartzen direlako; izan ere, kanal estataletatik argitaratzen dira maiz. Era berean arte-kritikan erabiltzen diren diskurtso eta idazkera anbiguoak ere arbuiatzen dituzte. Proiektu honetatik haratago, txineraren eta ingelesaren arteko tentsioa eta itzulpenak artearen harreran filosofikoki nahiz pragmatikoki betetzen duen egitekoa aztertzera bideratu dute Xu eta Ai-k beren jardueren parte handi bat. Wu Street obra sortu eta denbora gutxira, Xu eta Ai, Zeng Xiaojun-ekin batera, Liburu estalki beltza (Black Cover Book, 1994) itzal handiko argitalpena argitaratzen hasi ziren, zeinaren bidez jarri baitzituzten txinatar publikoaren eskura Marcel Duchamp, Andy Warhol eta Jeff Koons-en obra eta testu giltzarriak. —XZN [Xiaorui Zhu-Nowell]\n1994: Xu Bing: Recent Work, Bronx Museum of the Arts, New York. 2015: The New Contemporary, The Art Institute of Chicago


Euroguneko finantza-erakundeen kopurua %4,2 jaitsi da azken urtean | Consumer\nEuroguneko finantza-erakundeen kopurua %4,2 jaitsi da azken urtean\n2007arekiko jaitsiera, krisiaren leherketa gertatu zen urtea, %1,5ekoa izan da.\nEuroguneko finantza-erakunde monetarioen kopurua, 2011. urtearen amaieran, 7.533 instituziora iritsi zen, hau da, %4,2 jaitsi da 2010eko itxierarekin alderatuta, baina %1,5 baino ez da jaitsi, 2007. urtearen hasieran eskualdeko 7.646 erakundeekiko; urte horretan sortu zen finantza-krisiaren hasiera, Europako Banku Zentralaren (EBB) datuek erakusten dutenez.\nErakunde horien izaera kontuan hartuz gero, 2012ko urtarrilaren 1ean, %82,4 kreditu-erakundeak ziren (banku komertzialak, aurrezki-kutxak eta bankuen posta-bulegoak); moneta-merkatuen funtsak, berriz, %16,9 ziren, eta banku zentralak, besteak beste, EBZa eta 17 banku nazionalak, beste erakunde batzuekin batera, euroguneko guztizkoaren %0,4 baino ez ziren.\nTermino erlatiboetan, urteko jaitsiera bereziki nabarmena izan zen Irlandan (-% 15), Luxenburgon (-% 8), Zipren (-% 6), Frantzian (-% 5) eta Grezian (-% 5); Eslovenian (+% 3,6), Maltan (+% 3,1) eta Eslovakian (+% 2,3). Espainiaren kasuan, 2012ko urtarrilaren 1ean 415 erakunde zeuden; duela urtebete, berriz, 413 (+% 0,5), eta 2007ko urtarrilean baino% 13,4 gehiago.\nEuropako Batasunean (EB), guztira, 9.587 erakunde zeuden 2012ko urtarrilaren 1ean, aurreko urtean baino % 3,4 gutxiago eta 2007ko urtarrilean baino % 5,9 gutxiago. Kopuru horretatik, %84 kreditu-erakundeei dagokie, eta %15, berriz, moneta-merkatuetako funtsei.\nerakundeak eurogunea finantzarioak jaitsiera número-eu


Ohiko galderak Identifikazio zenbakia: 900001353\nKotizaturiko akzioen primaren banaketa eta harpidetza eskubideen salmentari buruzko adibidea.\nJaraunspenez eskuraturiko akzio batzuen eskuraketa-balioa.\nArauz onetsitako koefizienteak aplikatuz eguneratuko da eskuraketa-balioa; gehienbat KPIren bilakaeraren arabera eguneratzen dira.\nHalaber, eguneratze koefizienteak eskuraketa-balioa zuzentzen duten gainerako partidetan aplikatuko dira, kasuan kasuko eragiketak gertatzen diren urteetako koefizienteak erabiliz (eskubideen salmenta 20111era arte barne geron ondasun irabaziak izango dira, primaren banaketa, etab.)\n2 akzio erosi ziren 2005ean, burtsan kotizatzen dutenak, guztira 2.000€-an. 2012an, kapitala handitu eta harpidetza eskubideak saldu ziren 500 euroan. 2011n, jaulkipenaren prima banatu zen, 200 eurokoa. 2013ean 3.000€-an saldu ziren akzioak. Kalkulatu 2011, 2012 eta 2013ean lorturiko irabazia edota galera\n2011ko ekitaldian: ez dago ondare irabazirik\n2012ko ekitaldian: 500\n2013eko ekitaldia = eskualdaketa-balioa 3.000 – eskuraketa-balioa 2.195,60= 804,40\nAkzioaren eskuraketa-balioa: 2.402 – 206,40 = 2.195,60\nErosketa-balioa 2.000x 1,201 (koef 2.005) = 2.402\nJaulkipen primaren banaketa: 200x1,032 (koef. 2011) =206,40\nPertsona batek zenbait akzio jaso zituen aitaren heriotzaren ondoriozko jaraunspena dela medio. Zein da jasotako akzioen eskuraketa-balioa?\nHonexek emango du kontsultagileak eskualdatu beharreko akzioen eskuraketa-balioa: akzioen Oinordetza eta Dohaintzen gaineko Zergaren ondorioetarako eman zitzaien balioa, aitaren heriotzaren ondorioz kontsultagileak akziook jaraunspenez eskuratu zituenean.\nArautegi aplikagarria egun honetatik: 2014/01/01. PFEZren 13/2013 FAren 45 eta 46 art.ak


Industria mota berriak\nINDUSTRIALIZAZIO GARAIA - Ekonomia\nIndustria mota berriak:\nXIX. mendean Euskal Herrian garatzen hasi zen egoera ekonomiko berriaren ardatzak Bilboko itsasadarra eta burdina izan ziren. Bilbotik Bizkaiko eta Gipuzkoako herrietara zabaldu ziren industriak; bi probintzietan maila txikiko eta erdi mailako enpresa asko sortu eta eraiki zen.\nIndustrializazioaren lehen urratsak 1842tik 1866ra egin ziren bi lurralde haietan, baina, nolabait esateko, bietan industria mota desberdina sortu zen: itsasadarraren inguruan antolatu eta bideratutako burdingintza izan zen industriaren giltzarria Bizkaian; Gipuzkoan, berriz, neurri txikiko enpresa asko sortu zen probintzia osoan han-hemenka, bertako eta inguruetako merkatuetarako produktu landuak egiteko asmoz.\nGipuzkoa osoan enpresa txiki eta erdi mailako asko sortu zen: Donostia, Pasaia, Hernani, Zestoa, Soraluze eta Eibarko galdategiak eta mekanika lantegiak, Arrasate eta Aretxabaletako sarraila fabrikak, Oñatiko erreminta eta iltze fabrikak... Aipagarri da Beasaingo La Maquinista Guipuzcoana: 1901ean, zenbait lantegirekin elkartuta, Sociedad Española de Construcciones Metálicas (geroko C.A.F.) bilakatu zen, eta burdinbiderako materiala egiten eta bagoiak fabrikatzen espezializatu zen. Ia horrekin batera sortu ziren Arrasateko Unión Cerrajera (1906) eta Legazpiko Patricio Echeverría (1907).\nTradizio handiko lanbide honek hazkunde handia izan zuen 1876tik aurrera. Ekoizten zen gehiena esportatu egiten zen, Espainian ez baitzen ezta % 20 ere saltzen. Arma industria, ia erabat, Eibar, Soraluze eta Elgoibarren zegoen. Estatuak ekoizpena kontrolatzeari utzi zionean, familia enpresa txiki piloa sortu zen. Eibarren bost lantegi zeuden 1890ean; 1930ean 105. Armagintzaren mesederako izan zen Lehen Mundu Gerran Espainiak erakutsitako neutralismoa, salmentak gora egin baitzuen. Halaz eta guztiz ere, gerra ostean esportazioak gutxitu egin ziren, eta ordu arte egiten zuten produktua egiteari utzi eta josteko makinak produzitzen hasi ziren fabrika batzuk, eta, bat, Orbea bizikletak. 1920ko hamarraldiko kontua da hori.\nPapergintza Paper industriak 1842tik 1866ra egin zituen lehen urratsak; garapen guztizkoa 1876tik aurrera izan zuen.\n1841ean aduanak itsasaldean jarri zirenean, gipuzkoar burgesiak espainiar merkatura jo zuen. Industria mota garrantzitsuenetan, hots, siderurgia eta ehungintzan, bizkaitar eta katalanekin ezin zirenez lehiatu, industria mota berri batekin saiatu ziren: paperarekin. 1842tik 1866ra Gipuzkoako lehen industria mota bilakatu zen papergintza. Kapitala merkataritzatik etorri zen; frantses eta katalan kapitala ere sartu zen tartean.\nFinantzatze kostuak handiak zirelako, enpresak kapital elkartzeak egiten hasi ziren. Teknikaren aldetik aurrerabide handiak egin ziren; lehen mailan segitu nahi zuenak, jakina, larrutik ordaindu behar zuen.\nXX. mende hasieran paper enpresak bateratzen hasi ziren, eta 1901ean La Papelera Española sortu zen non Gipuzkoako, Bizkaiko eta beste lurralde batzuetako lantegiek bat egin zuten. Espainian produzitzen zen paperaren % 80 inguru ekoizten zuen 1920an, Gipuzkoan gehienbat.\nPaper fabrika gehienak eta handienak Oria ibaiaren arroan zeuden, Tolosaldean bereziki. Errenteriako paper fabrika ere galanta zen.\n1842tik 1866ra aduanak kostaldera eraman zituzten batetik, eta bestetik, lan mota hark inbestimendu. handirik ez zuen eskatzen. Hori dela eta zenbait enpresaburu txikik ehungintzan inbestitzea erabaki zuen. Ehundegian ekoizten zena bertako inguruetako merkatuetan saltzen zen; estatuan katalanak ziren aise nagusi. Horregatik aipagarri da Gipuzkoan ehungintzan hainbeste katalan deitura azaltzea: Brunet, Frois, Silva, Blanc….\nTolosan eta Errenterian artilea lantzeko bi enpresa jarri ziren martxan. Andoainen, Lasarte-Orian eta Bergaran (Algodonera de San Antonio, 1846) kotoi fabrikak sortu edota handitu egin ziren, eta berriak sortu ziren Zarautzen, Villabonan eta Bergaran. Horiez gainera, Tolosako eta Azkoitiko txapel fabrikak entzute handikoak ziren.\nAñorga: "Rezola - fabrika" Gipuzkoan, dirudienez, zementua ekoizten ingelesek eraginda hasi ziren. 1846an fabrika batzuk eraiki ziren Iraetan, Zumaian, Oikian eta Donostian. Tuparri eta lignito ugari zegoen, eta horiek biek behar-beharrezko lehengaiak lortzeko aukera ematen zuten. Gipuzkoa buru zen zementua ekoizten. Amerikara bertara ere esportatzen zuten eta.


Irekia Eusko Jaurlaritza - Gobierno Vasco :: EHAA xedapena 201903161\nXedapenaren data: 2019-06-14\nHurrenkenaren zenbakia: 201903161\nIkus 2019/04/05ean argitaratutako 2019/04/01eko AGINDUA \nJaurlaritzari buruzko ekainaren 30eko 7/1981 Legearen 28.2 eta Euskal Funtzio Publikoari buruzko uztailaren 6ko 6/1989 Legearen 96.2 artikuluetan ezarritako aurreikuspenak aplikatuz, ondoren zehazten den kargu-uztea sinatzen dut:\nLehenengoa.– Ander Añibarro Maestre jauna Kultura eta Hizkuntza Politika Saileko Kultura eta Sormen Industrietako aholkulariaren kargutik (5290 kodea, 1 dotazioa) kentzea, eta egindako lanagatik eskerrak ematea.\nBigarrena.– Kargu-uzteak 2019ko ekainaren 14tik aurrera izango ditu eraginak. Kargu-uztearen eguna bat etorriko da zerbitzuak emateko azken egunarekin, betiere.\nHirugarrena.– Administrazio-bidea amaitzen duen agindu honen aurka, aukerako berraztertzeko errekurtsoa aurkez dakioke organo honi, hilabeteko epean, edo administrazioarekiko auzi-errekurtsoa aurkez daiteke Administrazioarekiko Auzien Epaitegian, bi hileko epean, bi kasuetan agindua Euskal Herriko Agintaritzaren Aldizkarian argitaratu eta biharamunetik aurrera.\nVitoria-Gasteiz, 2019ko ekainaren 14a.\nAGINDUA, 2017ko otsailaren 17koa, Kultura eta Hizkuntza Politikako sailburuarena, zeinaren bidez xedatzen baita Kultura eta Hizkuntza Politika Saileko behin-behineko langile bat kargutik kentzea.\nAGINDUA, 2019ko irailaren 2koa, Kultura eta Hizkuntza Politikako sailburuarena, Kultura eta Hizkuntza Politika Saileko behin-behineko langile bat izendatzeko dena.\nAGINDUA, 2017ko martxoaren 1ekoa, Kultura eta Hizkuntza Politikako sailburuarena, Kultura eta Hizkuntza Politika Saileko behin-behineko langile bat izendatzeko dena.


Martxoaren 23an Zodiac - Astrology Zodiac Signs - Aries\nMartxoaren 23an Zodiac\n03/23 urtebetetzea - Zodiac informazioa x\nHazkundea eta aurrerapena martxoaren 23an jaiotako guztientzako txarteletan daude, baina horrek orain oso garrantzitsuak diren gaiak gainditu ditzake. Haien izaera bizkorra eta aurrera egiteko prest dago, beti itxaropenez eta etorkizun hobearekiko dedikazioz beteta. Haientzat derrigorrezkoa da gauzak oso arin ez hartzea edo haurren begi naif eta zertxobait inozoen bidez ikustea.\nILARGIA - JUPITER - (Pluton) - JUPITER\nKonexio zoragarria da norberaren ilara planetarioan, baina baita ilusioak eta ideia okerrak beren forma garbienean emateko ere. Ezagutza emozioen bidez bakarrik hartuko da eta ikusmoldeak etengabe etorriko dira martxoaren 23an jaiotako pertsonak haiekin zer egin jakin arte. Gaitasun argiak dituzten psikikoak eta gizabanakoak jaiotzen diren data da eta, oro har, aukera izango dute kurbaren atzean ikusteko eta beren fedea ahalik eta modu egokienean aurrera egiteko eta bizitzan abentura handiak izaten jarraitzeko. Bidaiariek eta urruntzen direnek, distantziek dei egiten diete eta maite dutenari jarraitzeko prest egon aurretik ezin izango dutela beren benetako xedea aurkitu irakatsi.\nJauzi baten aurreko martxoaren 23an jaiotako Ariesko ordezkarien Sabian ikurra:\nSabian sinboloa urte bisestuko martxoaren 23an jaiotako Ariesko ordezkarientzat eta ondorengo bi urteetarako:\n'Gizon baten Cameo Profila, bere herrialdeko forma iradokitzen duena'\nBi sinbolo horietan zerbait iluna da, baina agerian uzten duena, beraien istorio partekatuak egia den zerbait ezagutzera ematen badu eta data honetan jaiotako jendeak eraman ohi dituen betaurreko arrosa horiek kentzen baditu bezala. Abertzaletasunak gizakiaren izaeraren oso antzeko zeregina du lehen sinboloan, biak pertenentzia sentimenduarekin eta norberak kanpoko munduarekin duen harremanarekin lotuta. Inguruan dauden espazioak egia ulertzeko eta ulertzeko daude, eta beren barne fedea norbanako bakarra baino handiagoa duten indarrekiko ukipenetik dator.\nMartxoaren 23an jaiotakoen bizitzan helburu nagusia haien ikuspegi koloretsuak aurkitzea eta agertzea da. Askotan, beraien benetako gaitasunetatik eta nortasunaren muinean daramaten handitasun potentzialetik aldentzen duten fantasiazko munduak gidatuko dituzte. Laguntzaileak eta emaileak, muga sendoei eusteko eta beldurrak askatzeko zeregina ere badute, gatazka eraikitzaileak joan nahi duten lekura eraman ditzakeela ulertuz.\nMaitasun handiak eta urruneko lurralde batean bizi direnekin loturak errealitate normala bezalako zerbait dira martxoaren 23an jaiotakoentzat. Etengabeko deia egiten dute urrutitik, pertsonen, egoeren eta beren ibilbidearen bidez, eta ez da ohikoa beraientzat maitasun handia atzerrian nonbait aurkitzea, hizkuntza hitz egiten ez duten edo ohiturak ulertzen ez dituzten atzerriko lurralde batean. idealak. Sistema berri batean sartzea mendekotasun modu berezia da data honetan jaiotako Ariesen munduan, eta zirraragarria irudituko zaie egokitzeko erronka ematen dietenekin inguratzea.\nBihotz handiak dituzte eta oso-osorik ematea gustatzen zaie. Partekatzeko duten maitasun guztia jasotzeko prest dagoen pertsona bat aurkitzen ez badute, gustura partekatuko dute inguruan eta hainbat pertsonekin harremanak sortuko dituzte aldi berean, duten emozio potentziala betetzeko. Pertsona egokia bilatzeko aukera gehiegi saltatzen ez badituzte edo okerreko bikotekide guztiek eramaten badituzte gauzak nahikoa errealismoarekin ikusteko gai ez direlako, misiolari bihurtzen dira maitasunaren bidean eta ez dira finkatuko norbait aurkitzen dute bihotzaren nahietara egokitzen dena.\nMartxoaren 23an jaiotako pertsona jaurtitzaile bikaina da, baina oso gutxitan erabiliko dute talentu hori ilargiaren izaera sentikorra dela eta. Ahaleginak egiteko helburu bat behar dute eta bizitzan norabidea zein den ziur ez badago, orientatzaile aipagarriak eta nolabait galduta edo ubelduta dauden pertsonei aholkuak ematen dizkietenak bihur daitezke. Irakaskuntza eta predikazioa dira haien adierazpen eremuak eta egin dezaketen gauzarik onena da izaera zabala osorik mantentzea eta etorkizunera pauso handiak ematea une oro.\nBaryte bere ametsak gogoratzen laguntzen duen kristala da eta oso egokia da martxoaren 23an jaiotakoentzat. Manifestazioa laguntzeko, bere mundu inkontzientean eta eskemetan zehar gidatuko ditu, norabide egokira eramango ditu eta haien ezagutzak bizitza errealean nola erabil daitezkeen erakutsiko die. Besteenganako leialtasuna inspiratzen du pertsonaren intereserako diren egoeretan soilik, eta ulertzen laguntzen du zergatik harreman batzuk osasungarriak ez diren eta beren bihotz samurra kontrolatzen dutenak.\nMartxoaren 23an urtebetetzea oparia\nMartxoaren 23an jaiotako baten urtebetetzea opari bat beti dagoen lekutik urrun eramango dituen hegazkin txartela izan daiteke. Bihotz ibiltaria dira eta ez dira ondo sentituko leku berean denbora gehiegi egonez gero. Eman iezaiezu ikasteko aukera, horizonteak zabalduko dizkieten zerbait eta kit didaktikoa, aurrera abiadura bizian aurrera egiten lagunduko diena. Aukeratu tiroa egiteko klasea edo egun bat tiro zelaian, antolatu paintball lehiaketa eta eman nahi duten helburua hautatzeko aukera.\nEzaugarri positiboak martxoaren 23an Born\nBaikorra, alaia eta zintzoa, beti irribarrea aurpegian eta beste pertsona batzuekin idealista. Ematen ari dira eta fedez eta emozio handiz betetzen dira, bihotza kausa zuzenagatik emateko prest.\nEzaugarri negatiboak Martxoaren 23an Born\nZirraragarriak dira emozioak antzemateko, urrats gehiegi saltatuz eta gogoko ez dituzten betaurreko arrosak kendu eta mundua argi errealistan ikusteko, beraiek hobetzeko aukera emanez.\nMartxoaren 23an urtebetetze ospetsuak\n1895ean Dane Rudhyar jaio zen, autore, konpositore eta astrologo humanista estatubatuarra, pertsonen arteko astrologiaren garapenaz arduratzen dena. Gaixotasun larria eta ebakuntza egin ondoren, etorkizunera garatu zen garapen intelektualera, bere fisiologia ahula konpentsatzeko.\n1910ean Akira Kurosawa jaio zen, zuzendari eta gidoilari japoniarra, zinemaren historiako zinemagile eragin handienetakoa izan zena. Haurra zenean lurrikara suntsitzaile bat ikustera behartuta, ondorioak bere lanean mantendu ziren eta egia desatseginen aurrean oso gutxitan zalantzak izaten zituen.\n1976an Michelle Monaghan jaio zen, Kiss Kiss Bang Bang, Gone Baby Gone, Made of Honor eta True Detective filmaren lehen denboraldian antzeztutako aktore estatubatuarra. Bere irribarre handi eta beroagatik da ezaguna.\nGertaera Historiko garrantzitsuak martxoaren 23an\n1857 - Elisha Otis-en (abuztuaren 3an jaioa) lehenengo igogailua instalatu zen NYC-n.\n1868 - Kaliforniako Unibertsitatearen fundazioa.\n1888 - Munduko elkarte profesionaleko futbol ligarik zaharrena lehen aldiz bildu zen Ingalaterran.\n1919 - Benito Mussolinik (uztailaren 29an jaioa) bere mugimendu politiko faxista sortu zuen.\n1933 - 1933ko Gaitze Legea onartu zen, Adolf Hitler (apirilaren 20an jaioa) Alemaniako diktadore bilakatuz.\n1956 - Munduko lehen errepublika islamikoa sortu zen - Pakistan.\nHasi Saioa Minbizia Taurus Aukeratu Ikurra Kaprikornioa


Mondragon Unibertsitateak, Mondrak eta Mondratek jokatu dute asteburu honetan | Mondraberri Arrasateko Ataria\nHasiera Kirolak Mondragon Unibertsitateak, Mondrak eta Mondratek jokatu dute asteburu honetan\nMondragon Unibertsitateak, Mondrak eta Mondratek jokatu dute asteburu honetan\nArrasateko hiru taldek jokatuko dute asteburu honetan Mondragon Unibertsitatea, Mondra eta Mondrate. Kanpanzar Arrasateri dagokionez, arrasatearrekin batera taldea partekatzen duten Ordiziako zenbait jokalarien artean izandako Covid kasuek, baina, norgehiagoka atzeratzea behartu dute.\nBestalde, Mugarri-Ingou apirilaren 11ra arte ez da itzuliko lehiaketara, Euskal Ligan jarraitzeko fasea jokatzeko. Arizmendik berriz, aurrerago boleiboleko Euskal Kopa jokatuko du.\nAsteburu honetan lehiatuko diren taldeak igandean izango dute euren partiduak. Mondratek arratsaldeko 16:15ean Otxartabe taldearen kantxa bisitatuko du, Bilbon. Partidu hau bigarren faseko lehen norgehiagoka izango da.\nBitartean, Mondrak Eibarrera bidaiatuko du, eta arratsaldeko 16:30ean Unben Eibar Urko taldearen aurka jokatuko du. Ander Romerok estreinatuko da Mondrako entrenatzaile gisa.\nBukatzeko, Mondragon Unibertsitatea izango da etxean jokatuko duten bakarra. Igandean, arratsaldeko 18:30ean Santurtzi taldea hartu du Iturripen. Zaleek partidua ikusteko aukera izango dute Twitch plataformaren bidez.


Enpresaren profila - Jiangsu Julang Pump and Valve Co., Ltd.\nJiangsu Jubilant Pump and Valve Co., Ltd. enpresak ur handietako ponpak, bizitza sua, suzko ihinztagailuak ekoizten ditu, enpresa handietako ekipamendu multzoak osatzeko. Herrialdean 15 enpresa eta 20 bulego baino gehiago daude. Enpresen kudeaketa aurreratua, produkzio ekipamendu ezin hobea, C doitasuneko ponpa probatzeko zentroa, eta kalitate handiko langile profesional eta tekniko talde bat eta saldu osteko zerbitzu sare ezin hobea ditu. klaseko nazioarteko produktuak.\nEnpresak "bezeroaren gogobetetasuna eta ahaleginak% 100 lortzeko!" Politikaren gidaritzapean, aurrera jarraitu, berritu eta garatzeko ausardia, zientzia eta teknologiaren gailurra igo, epe luzeko praktikan kalitatea kudeatzeko sistema multzo osoa osatu da eta instalazio eta arazketa bikainez hornituta dago. , salmenta osteko zerbitzuen taldea, salmenta saltokiek herrialde osoko hiri handiak igortzen dituzte, probintzietako, udalerrietako, autonomia erkidegoetako produktuen merkaturatzea. Enpresako kalitatezko produktuek, irribarrez zerbitzuak etxeko eta atzerriko erabiltzaile gehienen konfiantza eta laudorioak irabazi ditu.\nPertsonak bideratuta, jendea zintzo tratatzeko. IS09001-2008 nazioarteko kalitatea kudeatzeko sistemarekin eta etengabe erlazionatutako eremuak irekitzen dituzte, ingurumenaren babesa kontratatzen dute, ur biziko hornidura, suteen presioa, suaren ihinztagailua eta bestelako instalazio multzo osoa eskaintzen dute, kalitate handiko energia eraginkorra lortzeko. -nazioarteko produktuak aurreztea, gizakiak etxe berde eder bat eraikitzeko zerbitzua!\nEnpresa printzipioa: zure poztasuna gure olatu erraldoien bilaketa da!


Bertso plaza oholtzatik lainora - bertsoa.eus\nEntzun eta irakurtzekoak 2020-04-09\nBertso plaza oholtzatik lainora\nKonfinamenduak iraun bitartean Etxetik etxera online bertso saioak antolatu dituzte. Ekimenaren berri jakiteko Unai Elizasu, Aitor Sarriegi eta Jone Uriarekin hitz egin dugu. Datozen asteetan ez da bertsorik faltako\nLarrialdi egoera ezarri zenetik ezin gara etxetik atera, kultur ekimenak bertan behera geratu dira eta horrek bertsoaz gozatzeko genuen ohiko moduak aldatzea eragin du. Kulturgileak hainbat ekimen ezberdin sortu dituzte beraien sorkuntza plazaratzen jarraitzeko. Horretarako oholtza sarea da eta online helarazten digu sortzaileak bere obra. Bertsoaren bueltan sortu den ekimen arrakastatsua da Etxetik etxera online bertso saioa. Ostiral arratsaldeetan bertsoarekin gozatzeko aukera eskaintzen du, zuzenean. Ekimenari buruz Unai Elizasu, Aitor Sarriegi eta Jone Uriarekin hitz egin dugu.\nTeknologia lagun, plazatik etxera\nEkimena, plaza norbere etxera ekartzeko ideiatik abitu zela esan digu Unai Elizasuk. Teknologiak ematen dituen aukerak baliatu dituzte bertsolaria eta entzulearen arteko zubiak eraikitzeko. "Lehen ere antzeko zerbait egin nuen saio baten eta egin zitekeen zerbait zela pentsatu nuen" dio Aitor Sarriegik. Bertsolari eta gai-jartzaile taldea osaturik zenbait proba egitea izan zen lehenego lana eta aukera polita zela ikusirik aurrera egitea erabaki zuten. Sarea eta konexioak ez dira egonkorrak eta horren jakitun ere baziren, dena den, lehen proba egin ostean hilabete osoko programazioa aurkeztu dute.\nPlazari irteera posible bat emateko konpromisoa\nJone Uriak aitortu digu berari, beste bertsolari askori bezala, saioak bertan behera geratu zaizkiola eta egoera orokortu horri buelta emateko ahaleginean lehen bultzada bat izan dela online bertso saioetan pentsatzea. "Proposamena jaso nuenean baietz erantzun nuen gehiegi pentsatu gabe. Nire buruari jarritako helburuak jendeari entretenimendu bat ematea izan da, horretarako gaitasuna daukagulako" esan digu Jonek.\nBertsolari bezala sentsazio arraroa\nBertsolaria ez dago ohituta pantaila bati kantatzera eta entzulearekin duen hartu eman edo feedback horren falta nabarmena sentitzen dutela aitortdu digute Jonek eta Aitorrek. "Txalorik ez entzuteak bertso arteko denbora mugatzen du eta ziztu bizian kantatzera behartzen zaitu, bereziki bakarkakoetan, bost segunduko isilunean badirudi konexioa eten dela" dio Aitorrek. Konexioaren menpe egoteak ere tentsioa areagotzen duela esan digute, edozein momentutan jauzi daitekeelako sarea. "Egoera honetan kantatzeak sortzen dituen tentsioekin kantatzera ohitu beharko gara. Espero dut asmatuko dugula modua bertsolariak eroso kantatu eta entzuleak gehiago gozatzeko" esan digu Jonek.\nOrain artekoarekin pozik\nDagoeneko hiru jaialdi eta bertso poteo bat egin dira eta emaitzarekin oso pozik daude. Teknologiaren menpe egoteak sortzen duen ziurgabetasuna ahaztu gabe jendearen erantzuna ona izan da. "Saio bakoitzean 600 gailutik ikusten gaituzte, horrek esan nahi du 600 pertsonatik gora daudela pantailaren atzean, zenbaki handiak dira" aitortu digu Elizasuk. Borondatez egindako ekimen bat izan da Etxetik etxera online bertso saioak eta iniziatiba hartu izanak eta egin egin izanak duen garrantzia nabarmendu nahi izan dute.\nDatozen asteetarako programazio zabala\nDatozen asteetan ekimena nola hobetu eta emaitza duinago bat lortzea izango dute helburu. Bertsolari ezberdinak kantatzeko aukera emateko asmoz antolatu dute apirilerako programazioa. Momentuz ez dute maiatzean zer egingo dutenaren berri eman, nahiz eta, itxialdi egoeran bertsoa eta plaza guztion etxeetara eramateko konpromisoa tinkoa den. "Oraingoz apirileko plana egin dugu baina hau luzatzen baldin bada, gure hasierako asmoa egoera bukatu bitartean saioak egitea zen beraz jarraituko dugu eta buruan ditugun bestelako ideiak ere maiatzean etxean egongo baldin bagara izango dute lekua Etxetik etxera online bertso saioetan" dio Elizasuk.\nApirilak 10, ostirala, bertso saioa 18:30ean\nApirilak 17, ostirala, bertso saioa 18:30ean\nApirilak 19, igandea, bertso bazkaria 15:00etan\nApirilak 24, ostirala, bertso saioa 18:30ean\nBertsoaldiak ikusgai sareko plazan: Lehenengo bertso saioa, bigarren bertso saioa eta hirugarren bertso saioa.